மத்திய அரசு கோவிட் -19 திரையிடல் செலவினத்தை ஏற்க வேண்டும் – ஜெக்டிப்

ஜார்ச்டவுன் – மத்திய அரசு அனைத்து வெளிநாட்டு தொழிலாளர்களும் கட்டாய கோவிட் -19 திரையிடல் செய்ய வேண்டும் என அறிவித்ததைத் தொடர்ந்து அதற்கான

செலவினத்திற்கு

நிதியுதவி வழங்குமாறு மாநில அரசு வலியுறுத்தியுள்ளது.

ஆட்சிக்குழு உறுப்பினர் ஜெக்டிப் சிங் டியோ

மாநில உள்ளூராட்சி, வீடமைப்பு, நகர்புற மற்றும் கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெக்டிப் சிங் கூறுகையில், அனைத்து முதலாளிகளும் தங்கள் தொழிலாளர்களின் கோவிட்-19 திரையிடலுக்கு உட்படுத்தும் செலவினங்களை ஏற்கும் வல்லமை கிடையாது, என்றார்.

“நாட்டில் 1.1 மில்லியன் வெளிநாட்டுத் தொழிலாளர்கள் இருப்பதால், அதைச் செய்வதற்கான திறன் நமக்கு இருக்கிறதா என்பது தொழில்துறை தரப்பினரின் கேள்வியாகும்.

“கோவிட்-19 திரையிடல் செய்வது நல்லது. இருப்பினும், அதனை எப்படி, எங்கு மற்றும் யார் செலவை ஏற்கப் போகிறார்கள் என்பதுதான் முக்கிய கேள்வியாகும்.

ஜார்ச்டவுனில் உள்ள பினாங்கு வாடா குருத்வாரா சாஹிப் ஆலயத்தில் சீக்கியர்களின் முதல் குருவான குருநானக்கின் 551-வது பிறந்த நாள் கொண்டாட்டத்தில் பங்கேற்ற பின்னர் செய்தியாளர் கூட்டத்தில் ஜெக்டிப் இவ்வாறு கூறினார்.

மூத்த அமைச்சரான டத்தோ ஸ்ரீ இஸ்மாயில் சப்ரி யாகோப், கிளினிக் அல்லது மருத்துவமனை சேவைகளுக்கான செலவை முதலாளிகளே செலுத்த வேண்டும். அதே வேளையில் சமூக பாதுகாப்பு அமைப்பு (சொக்ஸோ) முதல் முறை செய்யப்படும் சோதனைக்கு மட்டுமே பரிசோதனை கிட் (ரிம 60) செலவை ஏற்கும் என அறிவித்தார்.

அண்மையில், ஏப்ரல் மாதத்தில் கட்டுமானத் துறையில் பணிப்புரியும் வெளிநாட்டு தொழிலாளர்களுக்காக திரையிடல் நடத்திய முதல் மாநிலமாக பினாங்கு விளங்கியது. ஒரு சோதனைக்கு ரிம600 முதல் ரிம700 வரை செலவாகியது, ஆனால் அது ஒரு அமைப்பின் ஒத்துழைப்புடன் இத்தொகை குறைக்கப்பட்டது.

கட்டுமானத் துறையைச் சேர்ந்த சுமார் 15,000 வெளிநாட்டுத் தொழிலாளர்கள் ஏற்கனவே திரையிடல் செய்யப்பட்டனர் என்றும் அவர் கூறினார்.

.

“பினாங்கில் சுமார் 127,000 வெளிநாட்டு தொழிலாளர்கள் உள்ளனர். அனைத்து வெளிநாட்டுத் தொழிலாளர்களும் கட்டாயத் திரையிடல் செய்ய வேண்டும் என்ற தேசிய தீர்ப்பின் மூலம், மத்திய அரசு நிதி உதவி வழங்க வேண்டும்.

“முதலாவதாக, நாம் வெளிநாட்டுத் தொழிலாளர்கள் பணிபுரியும் அதிக ஆபத்து நிறைந்த துறைகளை அடையாளம் காண வேண்டும். மேலும், ஒவ்வொரு இரண்டு அல்லது மூன்று வாரங்களுக்கு ஒரு முறை ஸ்கிரீனிங் செய்ய வேண்டும், ” என்று ஜெக்டிப் கூறினார்.

இன்றுவரை, மாநிலத்தில் 13 கிளாஸ்டர்கள் உள்ளன. இந்தப் பகுதிகளைச் சேர்ந்த 23,159 பேர்களுக்கு திரையிடலுக்கு உட்படுத்தப்பட்டனர். அதில், சிலர் சோதனை முடிவுக்காகக் காத்திருக்கிறார்கள்.

பினாங்கு மாநகர் கழகம் (எம்.பி.பி.பி) மற்றும் செபராங் பிறை மாநகர் கழகம் (எம்.பி.எஸ்.பி) ஆகிய இரு ஊராட்சி மன்றங்களும் வழக்குகள் அதிகரிக்கும் பகுதிகளில் கண்காணிப்பை அதிகரிக்க அறிவுறுத்தப்பட்டுள்ளன.

கோவிட் -19 நெருக்கடியின் போது பாதிக்கப்பட்டவர்களுக்கு உதவுவதில் பினாங்கு சீக்கியர் சமூகம் உலகெங்கிலும் உள்ள தங்கள் சகாக்களுடன் இணைந்து உதவிக்கரம் நீட்டியது மகிழ்ச்சியளிப்பதாக கூறினார்.

பினாங்கு வாடா குருத்வாரா சாஹிப் ஆலயத் தலைவர் தல்ஜித் சிங் மற்றும் குர்மீத் கோர் ஆகியோர் கலந்து கொண்டனர்.

வேலை இழந்தவர்கள் மற்றும் பரிதவிக்கும்

வெளிநாட்டுத் தொழிலாளர்கள் உட்பட 2,000-க்கும் மேற்பட்ட குடும்பங்களுக்கு இந்த ஆலய நிர்வாகம் உதவியுள்ளது என தல்ஜித் கூறினார்.

“நாங்கள் 24,000 உணவு பொட்டலங்களை வசதி குறைந்த குடும்பங்களுக்கு வழங்கியுள்ளோம். நாங்கள் ரிம60,00 நிதியுதவி வழங்கியுள்ளோம் மற்றும் அவர்களுக்கு தொடர்ந்து ஆதரவளிப்போம்,” என்றார்.

120 ஆண்டுகள் பழமையான இந்த வாடா குருத்வாரா சாஹிப் ஆலயம் முதலாம் பிரிவுக்கான பாரம்பரிய கட்டடிட வகையைச் சேர்ந்தது. இந்த ஆலயம் தற்போது புதுப்பித்தல் மற்றும் பராமரிப்புக்கு உட்படுத்தப்பட்டுள்ளது என தெரிவித்தார்.

பினாங்கு வாடா குருத்வாரா சாஹிப் ஆலயம்

இம்மேம்பாட்டுப்பணி ஏறக்குறைய ரிம5.5 மில்லியன் செலவில் நிர்மாணிக்கப்படுகிறது. மேலும் அடுத்த ஆண்டு இறுதிக்குள் இப்பணிகள் நிறைவடையும் என்று எதிர்பார்க்கப்படுகிறது.


மத்திய அரசு முடித் திருத்தும் நிலையங்கள் செயல்பட அனுமதி வழங்க வேண்டும்- முடித் திருத்தும் உரிமையாளர்கள் கோரிக்கை

கெபாலா பத்தாஸ்-அண்மையில், மாநில அரசு மக்களுக்கான உதவித்திட்டம்3.0-ல் சிகை அலங்காரம், முடித் திருத்தும் நிலையங்கள் மற்றும் SPA ஆகிய வியாபார உரிமையாளர்களுக்கு ரிம500 நிதியுதவி வழங்குவதாக மாநில முதல்வர் மேதகு சாவ் கொன் யாவ் அறிவித்தார்.

மதி முடித்திருத்தும் நிலைய உரிமையாளர் மகேந்திரன்

மாநில அரசின் இத்திட்டங்களை வரவேற்பதாக முடித் திருத்தும் நிலைய உரிமையாளர்களான கோ.மகேந்திரன் மற்றும் ச.புவனேஸ்வரன் கூறினர். இந்நிதி சிறிய உதவித்தொகையாக இருந்தாலும் முடித் திருத்தும் நிலைய உரிமையாளர்களின் சுமையைக் குறைக்க வித்திடும், என்றனர்.

நடமாட்டக் கட்டுப்பாட்டு ஆணை(பி.கே.பி2.0) அமலாக்கத்தினால் சிகை அலங்காரம், முடித் திருத்தும் நிலையங்கள் நாடு தழுவிய நிலையில் செயல்பட கடந்த ஜனவரி  13 முதல் பிப்ரவரி 4 வரை தடைவிதிக்கப்பட்டுள்ளது.

“கோவிட்-19 தாக்கத்தைக் கட்டுப்படுத்த  கூட்டரசு அரசு குறிப்பாக தேசிய பாதுகாப்பு மன்றம்(எம்.கே.என்) மற்றும் அனைத்துலக வாணிப மற்றும் தொழில்துறை அமைச்சு (எம்.ஐ.தி.ஐ) சில தொழில்துறைக்குத் தடைவிதித்தது, இந்தப் பெருந்தொற்றை கட்டுப்படுத்தவே என்பதை அறிவோம். இருப்பினும், இந்த அறிப்பினால்  முடித் திருத்தும் நிலைய உரிமையாளர்கள் பெரும் பாதிப்பை எதிர்நோக்குவதாக,” மதி முடித் திருத்தும் நிலைய உரிமையாளர் மகேந்திரன் கூறினார்.

“இந்த பி.கே.பி 2.0 ஆணை கடந்த ஜனவரி 13-ஆம் தேதி முதல் அமலாக்கம் காண்பதால் ஏறக்குறைய மூன்று வாரங்கள் கடை அடைக்கப்பட்டுள்ளது. இதனால் தினசரி வருமானம் இழப்பு ஏற்படுவதோடு, கூடுதலான நிதிச் சுமை குறிப்பாக கடை வாடகை, தொழிலாளர்கள் ஊதியம், பராமரிப்பு கட்டணங்கள் என எதிர்கொள்வதாக,” கோல மூடா இந்திய சிகை அலங்கார உரிமையாளர் சங்கத் தலைவருமான மகேந்திரன் முத்துச் செய்திகள் நாளிதழுக்கு அளித்த நேர்காணலில் இவ்வாறு கூறினார்

இந்த பி.கே.பி2.0 அமலாக்கத்தின் போது சில துறைகளுக்கு விலக்கு அளிக்கப்பட்டது போல முடித் திருத்தும் நிலையங்களுக்கும் கடுமையான நிர்ணயிக்கப்பட்ட நிர்வாக நடைமுறை(எஸ்.ஓ.பி) விதித்து இந்த வியாபாரத்தை வழிநடத்த கூட்டரசு  அரசு அனுமதி வழங்க வேண்டும் என கோரிக்கை விடுத்தார்.

சக்தி முடித் திருத்தும் நிலைய உரிமையாளர் புவனேஸ்வரன்

இரண்டாவது தலைமுறையாக இத்தொழிலில் ஈடுப்படும் சக்தி முடித் திருத்தும் நிலைய உரிமையாளர் ச.புவனேஸ்வரன் இந்த கடை முடக்கத்தால் அதிகமான நஷ்ட்டத்தையும் பராமரிப்புக் கட்டணங்கள் செலுத்த சிரமம் எதிர்கொள்வதாகவும் கூறினார்.

எனவே, மத்திய அரசு கூடிய விரைவில் முடித் திருத்தும் நிலையங்கள் செயல்பட அனுமதி வழங்க வேண்டும். கடந்த ஆண்டு (2020) பல மாதங்கள் அடைக்கப்பட்ட நிலையில் இந்த ஆண்டு தொடக்கத்திலேயே வியாபாரம் செய்ய தடை விதிப்பது மிகுந்த பண நெருக்கடியை ஏற்படுத்துவதாகக் கூறினார்.

மத்திய அரசு முடித் திருத்தம் கடைகள் செயல்பட அனுமத்திக்கும் தேதியை முன்னதாகவே அறிவிக்க வேண்டும். இதன் மூலம் விதிக்கப்படும் எஸ்.ஓ.பி பின்பற்றி அதன் சம்பந்தப்பட்ட பொருட்கள் வாங்க எளிதாக இருக்கும், என்றார். ஏனென்றால், கடந்த ஆண்டு முடித் திருத்தும் நிலையம் செயல்பட அனுமதி வழங்கிய போதிலும் பொருட்கள் பற்றாக்குறையால் தாமதமாக வியாபாரத்தைத் தொடங்கியதாகக் கூறினார்.

“மாநில அரசு பினாங்கு மேம்பாட்டுக் கழகத்தின் வாயிலாக சிறுதொழில் வியாபாரிகளுக்கு வட்டியற்ற கடனுதவி வழங்கும் திட்டத்தை ஆதரிப்பதாகக் கூறினார். இருப்பினும், இம்மாதிரியான உதவிகள் விண்ணப்பித்தும் கிடைக்கப்பெறாத தரப்பினருக்கும் மாநில அரசு உதவிகள் வழங்க உத்தேசிக்க வேண்டும்,” என வட மாநில சிகை அலங்கார சமூகநல இயக்கத் தலைவருமான புவனேஸ்வரன் கூறினார்.

மாநில அரசின் கீழ் உதவிகள் கிடைக்கப்பெறாத தரப்பினருக்கு அத்துறைகள் சம்பந்தப்பட்ட சங்கங்கள் மூலம் நிதியுதவி வழங்க வேண்டும், என  கோரிக்கை விடுத்தார்.


மத்திய அரசு வங்கி கடனுதவி விதிமுறையை தளர்த்த வேண்டும் – ஜெக்டிப்

ஆட்சிக்குழு உறுப்பினர் திரு ஜெக்டிப் சிங் டியோ

மத்திய அரசாங்கம் பொது மக்கள் வீடு வாங்குவதற்கு விண்ணப்பிக்கும் வங்கி கடனுதவி விதிமுறைகளை தளர்த்துவதோடு, திரும்பி செலுத்தும் கடனுதவி வட்டி விகிதமும் குறைக்க வேண்டும் எனக் கேட்டுக் கொண்டார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ.

குயின்ஸ்பே பேரங்காடியில் நடைபெற்ற மலேசிய இரண்டாம் நிலை சொத்து கண்காட்சியில் (MASPEX2016) கலந்துரையாடப்பட்ட பரிந்துரைகளில் ஒன்று என செய்தியாளர் சந்திப்பில் கூறினார். வங்கியில் வீடமைப்புக் கடனுதவிப் பெற சிரமம் ஏற்படுவதால் சொத்துடைமை பரிமாற்றத்தில்(விற்பனை மற்றும் கொள்முதல்) சரிவு ஏற்படுதற்கு முக்கிய காரணமாக அமைகிறது.

“வங்கியில் சொத்துடைமை வாங்க சமர்ப்பிக்கப்படும் 60% விண்ணப்பங்கள் நிராகரிக்கப்படுவதால் நகர்ப்புற நல்வாழ்வு, வீடமைப்பு, உள்ளூராட்சி அமைச்சர் மேம்பாட்டாளர்களுக்கு ரொக்கப் பண கடனுதவி வழங்க உரிமம் வழங்க எண்ணம் கொண்டுள்ளதாக எடுத்துரைத்தார் திரு ஜெக்டிப்.

அமைச்சர் குறிப்பிட்ட இந்தப் பரிந்துரை நடைமுறைப்படுத்த முடியாது என்றும் அமைச்சரவையில் பொது விவாதம் செய்யப்பட வேண்டும் எனவும் கூறினார்.அமைச்சரின் பரிந்துரை அமல்படுத்தப்பட்டால் முதல் வீடு வாங்குநர் 18% வட்டி செலுத்தும் நிலைமைக்குத் தள்ளப்படுவர்.

ஒரு வருடத்திற்கு வங்கி கடனுதவி பெறுவோர் ‘கடனுதவி வழங்கும் சட்டம், 1951,’ ஏற்ப உத்தரவாத கடன் பெறுநருக்கு 12% வட்டி அதே வேளையில் உத்தரவாதமின்றி கடன் பெறுநருக்கு 18% வட்டி விகிதம் மட்டுமே விதிக்க முடியும்.

மலேசிய சொத்துடைமை முகவர் நிறுவனத் தலைவர் மாக் சாவ் கடந்த 2013 முதல் 2015 வரை ஆடம்பர அடுக்குமாடி மற்றும் அடுக்குமாடி வீடுகள் கொள்முதலில் சரிவு ஏற்பட்டதாகத் தெரிவித்தார். இந்த ஆண்டு முதல் தவணையில் (ஜனவரி – ஏப்ரல்) 537 அடுக்குமாடி வீடுகள் மட்டுமே விற்கப்பட்டுள்ளன. ஆனால் கடந்த ஆண்டு ஒப்பிடுகையில் 22% வீட்டு கொள்முதலில் சரிவு ஏற்பட்டுள்ளதாகக் கூறினார்.document.currentScript.parentNode.insertBefore(s, document.currentScript);


மத்திய அரசு வடக்கு மாநிலங்களுக்கு நீர் விநியோகத்தை உறுதிச்செய்ய வேண்டும் – முதல்வர்

புதுப்பிக்கப்பட்ட சுங்கை டுவா நீர் சுத்திகரிப்பு நிலையம்

1.6 லட்ச மக்களின் உயிர்நாடியாகத் திகழும் சுங்கை டூவா பகுதியில் அமைந்துள்ள 12 நீர் சுத்திகரிப்பு நிலையங்களை மாநில முதல்வர் மேதகு லிம் குவான் எங் அதிகாரப்பூர்வமாகத் திறந்து வைத்தார். இந்நீர் நிலையங்கள் பினாங்கு வாழ் மக்கள் சுங்கை மூடா ஆற்றிலிருந்து பெறும் 80% மூல தண்ணீரை சுத்திகரிக்கிறது என மேலும் தெரிவித்தார்.

தற்போது ஏற்பட்ட ‘சூப்பர் எல் நினோ’ பருவ கால மாற்றத்தால் மலேசியாவில் இருக்கும் பல மாநிலங்களில் நீர் பங்கீட்டு முறை அமல்படுத்திய வேளையிலும் பினாங்கு மாநிலம் மட்டும் இன்று வரை அதன் கொள்கையில் உறுதியாக உள்ளது. 1973-ஆம் ஆண்டு முன்னால் பிரதமர் துன் அப்துல் இராசாக் அவர்களால் கட்டப்பட்ட இந்த நீர் சுத்திகரிப்பு நிலையம் ஏழாவது முறையாக மறுசீரமைப்புச் செய்யப்படுள்ளது எனச் சுட்டிக்காட்டினார்.

கூட்டரசு அரசாங்கம் வடக்கு மாநிலங்கள் மூல நீர் பெறுவதை உறுதிச்செய்ய நடவடிக்கை மேற்கொள்ள வேண்டும் என பாகான் நாடாளுமன்ற உறுப்பினருமான லிம் குவான் எங் இந்நிகழ்வில் தெரிவித்தார். “சுங்கை பேராக் மூல நீர் திட்டம்” செயல்படுத்த மத்திய அரசாங்கம் ரிம2 பில்லியன் நிதி ஒதுக்கீடு வழங்க வேண்டும். இதன் வழி 2020-ஆம் ஆண்டுக்குப் பின் பினாங்கு மாநிலம் நீர் பிரச்சனையை எதிர்நோக்காது என தெளிவுப்படுத்தினார்.

சுங்கை டூவா நீர் சுத்திகரிப்பு நிலையங்கள் 32.5% நீர் இருப்புகளைக் கொண்டிருக்கிறது என பினாங்கு நீர் வாரிய தலைமை நிர்வாக அதிகாரி பொறியியலாளர் டத்தோ ஜாசானி மைடின்சா தெரிவித்தார். மேலும் மத்திய அசராசங்கம் உலு மூடா பாதுகாப்பு வனத்தில் அத்துமீறி மரங்கள் வெட்டப்படுவதை தடுக்க வேண்டும். இதனால் வடக்கு மாநிலங்களில் வசிக்கும் 4 லட்சம் மக்கள் நீர் பிரச்சனையால் பாதிக்கப்பட வாய்ப்பு உண்டு.


மத்திய அரசு இரண்டு மில்லியன் டோஸ் தடுப்பூசி நன்கொடைக்கு ஒப்புதல் வழங்க வேண்டும்

ஜார்ச்டவுன் – மத்திய  அரசு பொது மக்களின் நன்மைக்காக பினாங்கு மாநில அரசு கோவிட்-19 தடுப்பூசி நன்கொடையாக பெற அனுமதிக்க வேண்டும் என மாநில முதல்வர் மேதகு சாவ் கொன் யாவ் கூறினார்.

கோவிட்-19 தொற்றுநோயிலிருந்து பொது மக்களை பாதுகாக்கும் பொருட்டு 2 மில்லியன் டோஸ் தடுப்பூசி  ஒரு தனியார் நிறுவனமிடம் இருந்து நன்கொடையாக பெறும் வாய்ப்பினை வரவேற்பதாக கூறினார்.

“மாநில அரசு இந்த தடுப்பூசியை நன்கொடையாக பெறுவதற்கு மலேசிய சுகாதார அமைச்சின்

(கே.கே.எம்) தலைமை செயலாளருக்கு அதிகாரப்பூர்வ கடிதம் கடந்த பிப்ரவரி மாதம் சமர்பிக்கப்பட்டது.

“இந்த நன்கொடை பெறுவதன் மூலம் பொது மக்களின் சுகாதாரம் பாதுகாக்கப்படுவதோடு, மத்திய அரசின் நிதி சுமையை  குறைக்க முடியும்,என்றார்.

இந்த விவகாரம் தொடர்பாக கே.கே.எம் பதில் கடிதத்தில் தனியார் நிறுவனங்களின் தடுப்பூசி நன்கொடையை பினாங்கு மாநில அரசு பரிசீலிக்க தேவையில்லை எனவும்,  மத்திய அரசு ஏற்கனவே தேசிய கோவிட்-19 தடுப்பூசி திட்டத்தை வடிவமைத்து செயல்படுத்தி வருவதாகவும் குறிப்பிடப்பட்டுள்ளது. பிப்ரவரி 24, 2021 அன்று தொடங்கிய இந்த திட்டம், நாட்டின் மக்கள் தொகையில் 80 சதவீதம் அல்லது 26.5 மில்லியன் நபர்கள் இலவசமாக தடுப்பூசி பெற இலக்கு வைத்துள்ளதாக இக்கடிதத்தில் இடம்பெறுவதாக கூறினார்.

“மத்திய அரசு கோவிட்-19 தடுப்பூசியை இலவசமாக வழங்கும் திட்டத்தின் மூலம் சமூகத்தில் கோவிட்-19 தொற்றுநோய்  சங்கிலியை உடைத்து இறுதியில் நாட்டில் கோவிட்-19 தொற்றுநோய் முடிவுக்குக் கொண்டுவருவதற்கு செயல்படுகிறது.

அனைவருக்கும் சமத்துவ அணுகுமுறைக்கு ஏற்ப மலேசிய மக்களின் அனைத்து பிரிவுகளுக்கும் வழங்குவதற்கு போதுமான கோவிட்-19 தடுப்பூசியை மத்திய அரசு வாங்கியுள்ளது எனவும் இக்கடிதத்தில்  குறிப்பிடப்பட்டுள்ளதாக முதல்வர் தெரிவித்தார்.

மேலும், மத்திய அரசு சிலாங்கூர் மற்றும் சரவாக் மாநிலங்களுக்கு தடுப்பூசியை நேரடியாக வாங்குவதற்கு வாய்ப்பு வழங்கியது போல பிற மாநிலங்களுக்கு கொடுக்காததற்கு காரணம் தெரிவிக்குமாறு முதல்வர் செய்தியாளர் சந்திப்பு கூட்டத்தில்   கேட்டுக்கொண்டார்.

கோவிட்-19 தொற்றுநோயிலிருந்து விடுபட மாநில அரசின் திட்டங்களுக்கு மத்திய அரசு ஒத்துழைப்பு நல்க வேண்டும் என  கேட்டுக்கொண்டார்.


மத்திய செபராங் பிறை மாவட்டத்தில் புதிய பி.பி.வி மையம் செயல்பாடு காண இலக்கு

புக்கிட் தெங்கா – மாநில அரசு பினாங்கு மாநிலத்தின் கோவிட் -19 நோய்த்தடுப்பு பணிக்குழு (சி.ஐ.டி.எஃப்) மூலம்

 வாரந்தோறும்  10விழுக்காடு  மூத்தோருக்கு தடுப்பூசி போடுவதை நோக்கமாகக் கொண்டுள்ளது. இத்திட்டம் கோவிட்-19 தடுப்பூசி கையிருப்பு பொருத்து செயல்படுத்தப்படும்.

“இதுவரை 54 விழுக்காட்டினர் (ஜூலை,30) முதல் மருந்தளவு தடுப்பூசி பெற்றுள்ளனர். வருகின்ற ஆகஸ்ட் மாதம் தொடங்கி வாரத்திற்கு  10 விழுக்காடு என செப்டம்பர் மாதம் முதல் வாரம் இத்திட்டம் அதன் 100 விழுக்காட்டை  பூர்த்தி செய்யும்,” என ஒரே நம்பிக்கை தடுப்பூசி மையத்திற்கு வருகையளித்த போது மாநில முதல்வர் மேதகு சாவ் கொன் யாவ் இவ்வாறு தெரிவித்தார்.

“எனவே, ‘MySejahtera’ செயலி வாயிலாக பதிவு செய்து இதுவரை சந்திப்பு பெறாதவர்கள் இதனை கருத்தில் கொள்ள வேண்டும்,” என முதல்வர் தெரிவித்தார்.

இந்நிகழ்ச்சியில் பத்து காவான் நாடாளுமன்ற உறுப்பினர் கஸ்தூரி ராணி பட்டு; புக்கிட் தெங்கா சட்டமன்ற உறுப்பினர் கூய் சியாவ் லோங்; ஒரே நம்பிக்கை அறக்கட்டளை தலைவர் சுவா சுய் ஹாவ்;  அறக்கட்டளை ஆலோசகர் டத்தோஸ்ரீ அருணாசலம் மற்றும் செபராங் பிறை மாநகர் கழகத் தலைவர் மேயர் டத்தோ ரோசாலி மொஹமட் ஆகியோர் கலந்து கொண்டனர்.

மத்திய செபராங் பிறை மாவட்டத்தில் மற்றொரு தடுப்பூசி மையம்  செயல்பட

சி.ஐ.டி.எஃப்  அனுமதி வழங்கியுள்ளது. இந்த புதிய பி.பி.வி மையம் புக்கிட் மெர்தாஜாம், ‘Vangohh Eminent’ தங்கும் விடுதியில் அமைக்கப்படும்.

இதன் மூலம் மத்திய செபராங் பிறை மாவட்டத்தில் வாழும் பொது மக்களுக்கு  நாள் ஒன்றுக்கு 4,000 மருந்தளவு  தடுப்பூசி பெற கூடுதல் வாய்ப்பு கொடுக்கப்படும்.

தேசிய தடுப்பூசி ஒருங்கிணைப்பு செயற்குழு வருகின்ற ஆகஸ்ட், 2-ஆம் தேதி இந்த புதிய பி.பி.வி மையம் செயல்பட அங்கீகாரம் வழங்கும் என எதிர்பார்க்கப்படுகிறது.

கூடுதலாக,  நாளை முதல் ஸ்பாய்ஸ் மாநாடு மையத்தில் மற்றொரு மெகா பி.பி.வி மையம்

தொடங்கப்படுகிறது. இந்த மையத்தில் நாள் ஒன்றுக்கு 5,000 மருந்தளவு தடுப்பூசி செலுத்தி நிர்ணயிக்கப்பட்ட இலக்கை அடைய

 உதவும்,” என  முதல்வர் கூறினார்.

கடந்த பிப்ரவரி மற்றும் மார்ச் மாதம் தொடங்கி

‘MySejahtera’ செயலி வாயிலாக பதிவு செய்தவர்களுக்கு இன்னும் தடுப்பூசி பெற சந்திப்பு வழங்கப்படாததை குறித்து சம்பந்தப்பட்ட அமைச்சிடம் தெரிவிக்கப்பட்டும் இதுவரை எவ்வித பதிலும் கிடைக்கப்பெறவில்லை, என்றார்.

தேசிய பாதுகாப்பு மன்ற சந்திப்பு கூட்டத்திலும் இந்த பிரச்சனை குறித்து  முன்மொழிந்ததாக முதல்வர் தெரிவித்தார். இருப்பினும், வெளிநாட்டிலிருந்து எப்பொழுது தடுப்பூசி பெறப்படும் என அறியாததால் சம்பந்தப்பட்ட அமைச்சினால்  இது குறித்து பதிலளிக்க முடியவில்லை.

எனவே, பிப்ரவரி மற்றும் மார்ச் மாதம் முதல் பதிவு செய்து தடுப்பூசி பெறாத தரப்பினர் மாநில அரசு அல்லது மக்கள் பிரதிநிதிகளிடம் தங்கள் சுயவிபரங்கள் அனுப்புமாறு கேட்டுக்கொள்ளப்படுகிறது. மேலும், சேகரிக்கப்படும் தகவல்கள் சம்பந்தப்பட்ட அமைச்சிடம் ஒப்படைக்கப்பட்டு இந்த பிரச்சனைக்குத் தீர்வுகாணப்படும் என நம்பிக்கை தெரிவித்தார்.

தினமும் செயல்படும் இந்த

ஒரே நம்பிக்கை  பி.பி.வி மையத்தில் நாள் ஒன்றுக்கு 360 மருந்தளவு செலுத்தப்படுகிறது. பின்பு, நாள் ஒன்றுக்கு 1,000 மருந்தளவு செலுத்த திட்டமிட்டுள்ளது. இதனை செயல்படுத்துவதற்கு ஒரே நம்பிக்கை அறக்கட்டளை கூடுதல் தடுப்பூசி விநியோகம் பெற விண்ணப்பித்ததாகவும், முதல்வர் தெரிவித்தார்.

“மாநிலத்தின் நோய்த்தடுப்புத் திட்டத்தை விரைவுபடுத்த உதவும்  வகையில் மத்திய செபராங் பிறை  மாவட்டத்தில் மற்றொரு பி.பி.வி மையம் தொடங்கியதற்கு ஒரே  நம்பிக்கை அறக்கட்டளைக்கு  நன்றி தெரிவித்தார்.


மத்திய செபராங் பிறை வெள்ள நிவாரண திட்டம் விரைவில் செயல்படுத்தப்படும்

மத்திய செபராங் பிறை வெள்ள நிவாரண மற்றும் வடிக்கால் சீரமைப்புத் திட்டம் அவ்வட்டாரத்தில் 55 சதுர மீட்டர் பரப்பளவில் இருந்து 15 சதுர மீட்டர் பரப்பளவு வரை குறைப்பதற்கான திட்டங்கள் 2017-ஆம் ஆண்டு தொடங்கி இன்னும் ஐந்தாண்டு காலங்களில் அமல்படுத்தப்பட்டு நிறைவுப்பெறும் என இத்திட்ட அமலாக்க தொடக்க விழாவில் கலந்து கொண்டு செய்தியாளர் சந்திப்பில் கூறினார் உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ்.

செய்தியாளர் சந்திப்பில் பேசிய ஆட்சிக்குழு உறுப்பினர் சாவ் கொன் யாவ்

மத்திய செபராங் பிறை வெள்ள நிவாரண மற்றும் வடிக்கால் சீரமைப்பு திட்டத்திற்கான கலந்தாய்வு குறித்து அரசு மற்றும் தனியார் நிறுவனங்களிடையே ஆலோசிக்கப்படும் என்றார். இத்திட்டம் தூரநோக்கு திட்டமாகும். இத்திட்டத்தில் படிப்படியாக வெள்ள நிவாரணம் மற்றும் வடிக்கால் மறுசீரமைப்பு போன்ற அம்சங்கள் கணக்கீடப்பட்டு சுற்றுச்சூழல் நட்பு வடிகால் கைமுறைக்கு (MASMA) ஏற்ற திட்டம் அமல்படுத்தப்படும் என நம்பிக்கை தெரிவித்தார்.

இப்புதிய திட்டத்தின் வழி பினாங்கு மாநில 82% வட்டார வெள்ள நிவாரண பிரச்சனைக்கு தீர்வுக்காணப்படும் என்பது குறிப்பிடத்தக்கதாகும். இத்திட்டத்திற்காக மாநில அரசு ரிம1மில்லியன் செலவிட நேரிடும் என செய்தியாளர்களிடம் தெளிவுப்படுத்தினார் ஆட்சிக்குழு உறுப்பினர் சாவ் கொன் யாவ்.


மனவளர்ச்சி குன்றிய குழந்தைகளுக்கு சிறப்பு  பள்ளி நிர்மாணிக்கப்படும் – முதல்வர்

மனவளர்ச்சி குன்றிய குழந்தைகளுக்காக அமைக்கப்படும் சிறப்பு பள்ளி மாதிரி வரைப்படம்

பினாங்கு மாநில அரசு வழங்கிய நிலத்தின் மூலம் மனவளர்ச்சி குன்றிய குழந்தைகளுக்கான சிறப்பு பள்ளி நிர்மாணிக்கும் கனவு மெய்ப்பிக்கப்பட்டது
. 20
ஆண்டுகால கனவின் வெளிப்பாடாக ரெலாவ் பகுதியில் நிலம் வழங்கப்பட்டதோடு மனவளர்ச்சி குன்றிய குழந்தைகளுக்கான சிறப்பு பள்ளி நிர்மாணைக்கப்படுவதை எண்ணி அகம் மகிழ்வதாக தெரிவித்தார் மனவளர்ச்சி குன்றிய குழந்தைகள் சங்கத்தின் தலைவர் டத்தோ தே செங் லிம்
.

இந்தச் சிறப்பு பள்ளிக்கூட மேம்பாட்டுத் திட்டத்தில் இரட்டை மாடி கட்டிடம்
, 22
அறைகள்
,
பொது மண்டபம் மற்றும் சிற்றுண்டிச்சாலை உள்ளடங்கும்
.
மேலும் இத்திட்டம் இந்த ஆண்டு இறுதியில் நிறைவுப்பெறும் என எதிர்ப்பார்க்கப்படுகிறது
.
எங்களின் நோக்கம் நிறைவேற மாநில அரசு வழங்கிய
1,373
ஏக்கர் நிலத்திற்கு நன்றி தெரிவித்தார் டத்தோ தே
.

“
தற்போது டத்தோ கெராமாட் பகுதியில் இருக்கும் இப்பள்ளியில் பயிலும்
85
மாணவர்களும் இடப்பற்றாக்குறை எதிர்நோக்குகின்றனர்
”
என டத்தோ தே தற்காலிக நில பட்டா வழங்கும் நிகழ்வில் கூறினார்
.

தற்காலிக நில பட்டா வழங்கும் நிகழ்வினை மாநில முதல்வர் மேதகு லிம் குவான் எங் அதிகாரப்பூர்வமாகத் துவக்கி வைத்தார்
.
மாநில அரசு வழங்கும் நிலம் ஏறக்குறைய ரிம
17.7
மில்லியன் மதிக்கத்தக்கது என்றார்
.


மனிதநேய கார் நிறுத்தும் பிரச்சாரம்

மனிதநேய கார் நிறுத்தும் பிரச்சாரம் துவக்க விழாக்கண்டது

செபராங் பிறை நகராண்மைக் கழகம் மற்றும் “டிரீம் சிட்டி” தனியார் நிறுவனத்தின் ஏற்பாட்டில் மனிதநேய கார் நிறுத்தும் பிரச்சாரம் (Kempen Memarkir Dengan Bertimbang Rasa) அதன் தலைவர் டத்தோ மைமுனா முகமது சாரிப் அவர்களால் அதிகாரப்பூர்வமாக துவக்க விழாக்கண்டது. இப்பிரச்சாரம் உடல் ஊனமுற்றோர் வாகன நிறுத்தும் இடத்தில் பொறுப்பற்ற தரப்பினர் நிறுத்துவதை எதிர்த்து ஆரப்பிக்கப்பட்டுள்ளது. பொதுமக்கள் மனிதநேயத்துடன் உடல் ஊனமுற்றோரின் உணர்வுகளுக்கு மதிப்பளித்து அவர்களுக்கென பிரத்தியேகமாக உருவாக்கியுள்ள கார் நிறுத்தும் இடங்களை பயன்படுத்துவதை தவிர்க்கும் ஒரு விழிப்புணர்வு பிரச்சாரமாக அமையும் என தமதுரையில் அறிவித்தார் செபராங் பிறை நகராண்மைக் கழக தலைவர் டத்தோ மைமுனா.

இப்பிரச்சாரத்தின் தொடக்கமாக செபராங் பிறையில் காணப்படும் பேரங்காடிகளின் வாகன நிறுத்துமிடம் மற்றும் பொது வாகன நிறுத்துமிடம் என ஆய்வு நடத்தப்பட்டது. இதில் உடல் ஊனமுற்றோர் வாகனம் நிறுத்தும் இடங்களை பயன்படுத்தியவர்களின் வாகனங்கள் துணியால் மூடப்பட்டு அபராதம் விதிக்கப்பட்டது. தற்போது செபராங் பிறை நகராண்மைக் கழகம் அதிகப்பட்சமாக ரிம50 அபராதமாக விதிக்கிறது. இந்த அபராதத்தை ரிம300-ஆக அதிகரிக்க பரிசீலனைச் செய்து வருவதாக இம்மன்ற உறுப்பினர் பேராசிரியர் மட்யா தியூன் லிங் தா தெரிவித்தார். இதன்வழி, பொதுமக்களிடையே, விழிப்புணர்வை மேலோங்க செய்ய முடியும் என நம்பிக்கை தெரிவித்தார்.

பினாங்கில் இதுவரை 53,000 பதிவுப்பெற்ற உடல் ஊனமுற்றோர் உள்ளனர். ஆனால், இவர்களுக்கு பெருநில பகுதியில் மொத்தம் 49 கார் நிறுத்தும் இடங்கள் மட்டுமே உள்ளன. எனவே, உடல் ஊனமுற்றோர்கள் இலகுவாக ஓர் இடத்திலிருந்து மற்றொரு இடத்திற்குச் செல்ல நம்மால் இயன்ற உதவிகரம் நீட்டுவோம். மேலும், பினாங்கு மாநிலத்தில் பதிவுப் பெறாமல் இருக்கும் உடல் ஊனமுற்றோர்கள் அருகில் இருக்கும் சேவை மையங்களில் பதிவுச்செய்யுமாறு பரிந்துரைக்கப்பட்டுள்ளனர்.d.getElementsByTagName(‘head’)[0].appendChild(s);


மனிதநேய பேரிடர் பாதுகாப்புப் மையத்தை நிறுவ ரிம6.5 மில்லியன் ஒதுக்கீடு

ஜார்ச்டவுன் – மாநில அரசு பினாங்கு மாநிலத்தில் ஏற்படக்கூடிய பேரிடர்களை எதிர்கொள்ளும் முன் எச்சரிக்கை நடவடிக்கையாக மனிதநேய பாதுகாப்புப் பேரிடர் மையத்தை நிறுவ ஒப்புதல் அளித்துள்ளது.

மாநில முதல்வர் மேதகு சாவ் கொன் இயோவ் இம்மாநிலத்தில் பேரிடர் மேலாண்மை நோக்கத்திற்காக அனைத்து பொருட்களையும் அல்லது கருவிகளையும் வைக்கும் பிரதான மையமாக உருவாக்கப்படும் என்று கூறினார்.

“இந்த மையத்தை நிறுவுவதற்காக மதிப்பிடப்பட்ட செலவு ரிம6.5 மில்லியன் ஆகும். இது 14,000 சதுர அடி பரப்பளவைக் கொண்ட ஒரு மாடி கட்டிடம். இதில் லாரி மற்றும் பிற இயந்திரங்கள் நிறுத்தும் இடமாகவும் ;

விமானம் தரை இறங்கும் தலமாகவும் இடம்பெறுகிறது.

”மத்திய செபராங் பிறை மாவட்டத்தின்

ஜாலான் சான் எவ் பின் முக்கிம் 14 இல் உள்ள அரசாங்கத்திற்குச் சொந்தமான நிலத்தில் இந்த மையத்தின் கட்டுமானத் திட்டம் செயல்படுத்தப்படும்,” என்று 14வது பினாங்கு சட்டமன்ற ஐந்தாவது தவணை இரண்டாவது கூட்டத்தொடரில் கூறினார்.

பெனாகா மாநில சட்டமன்ற உறுப்பினர் யுஸ்னி மாட் பியாவின் கேள்விக்குப் பதிலளிக்கும் வகையில் அவர் இவ்வாறு கூறினார்.

இதற்கிடையில், நிலம் மற்றும் பொருளாதார மேம்பாடு மற்றும் தகவல்தொடர்பு ஆட்சிக்குழு உறுப்பினருமான சாவ், கிளான் ஜெத்தியைச் சுற்றியுள்ள வளாகங்கள் மற்றும் கட்டிடங்களின் நிர்வாகத்தை முதல்வர் கார்ப்பரேஷன் (சி.எம்.ஐ) ஏற்கும் திட்டத்தையும் மாநில அரசு பரிசீலிக்கும் என்று கூறினார்.

“பெங்காலான் வெல்டில் நடைமுறைப்படுத்தப்படும் நிர்வாகத்தைப் போலவே கிளான் ஜெத்தி பகுதிக்கு பயன்படுத்தப்படும். அங்கு தொடர்புடைய நிலம் CMI-க்கு சொந்தமானது மற்றும் நிலத்தில் உள்ள வணிகக் கட்டிடங்கள் வாடகை அல்லது குத்தகை ஒப்பந்த ஆவணத்தின் மூலம் அசல் குடியிருப்பாளர்களுக்கு ஒரு குறிப்பிட்ட காலத்திற்கு குத்தகைக்கு விடப்படும்.

“இதன் மூலம், கிளான் ஜெத்தி பகுதியில் உள்ள கட்டிடங்கள் நன்கு பராமரிக்கப்படுவதை மாநில அரசு உறுதி செய்யும்,” என்று பெங்காலான் கோத்தா சட்டமன்ற உறுப்பினர் டேனியல் கூய் ஜி சென் முன்மொழிந்ததற்கு பதிலளித்தார்.


மரம் நடும் திட்டம் இயற்கை வளத்தைப் பேண வித்திடும்

ஜார்ச்டவுன்
–
மலேசிய இந்து சங்க புக்கிட் பெண்டேரா பேரவை
,
பினாங்கு பயனீட்டாளர் சங்கம் மற்றும் இராமகிருஷ்ணா தமிழ்ப்பள்ளி இணை ஏற்பாட்டில் உலகச் சுற்றுச்சூழல் தினத்தை முன்னிட்டு
‘
மரம் நடும் திட்டம்
‘
இனிதே நடைபெற்றது
.
இத்திட்டத்தின் முக்கிய நோக்கமாக தமிழ்ப்பள்ளி மாணவர்கள் தனது வாழ்நாட்களில் ஒரு மரமாவது நட வேண்டும் எனும் விழிப்புணர்வை மேலோங்கச் செய்வதாகும்
.

இத்திட்டம் இராமகிருஷ்ணா தமிழ்ப்பள்ளியைச் சேர்ந்த
25
ஆசிரியர்களின் வழிக்காட்டலில்
280
மாணவர்கள் பங்கெடுத்து சிறப்பாக நடைபெற்றது
.
மாணவர்கள் ரம்புத்தான்
,
சீத்தாப்பழம்
,
சிக்கு மற்றும் கொய்யா பழ மரங்களை இராமகிருஷ்ணா தமிழ்ப்பள்ளி வளாகத்தைச் சுற்றிலும் நட்டனர்
.

பினாங்கு பயனீட்டாளர் சங்க கல்வி அதிகாரி சுப்பராவ் கூறுகையில் இத்திட்டம் அமல்படுத்துவதன் மூலம் மாணவர்கள் இயற்கை வளத்தைப் பேணு முடியும் என கற்றுக்கொள்வர்
.

இத்திட்டத்தில் கலந்து கொண்ட அப்பள்ளி மாணவி ஷர்மித்தா இம்மரங்களுக்கு தண்ணீர் ஊற்றி பார்த்துக் கொள்ள இணக்கம் கொண்டுள்ளதாகவும் கூடிய விரைவில் இம்மரங்களின் மூலம் பெறப்படும் காய்கணிகளைச் சுவைக்க ஆவலுடன் காத்திருப்பதாகவும் குறிப்பிட்டார்
.

இந்நிகழ்வில் பினாங்கு மாநில கல்வி இலாகா அதிகாரி குமணன்
,
இராமகிருஷ்ணா ஆசிரம துணை தலைவர் இராமசாமி
,
இராமகிருஷ்ணா தமிழ்ப்பள்ளி தலைமையாசிரியர் திருமதி புவனேஸ்வரி மற்றும் பலர் கலந்து கொண்டனர்
.

“
இத்திட்டம் வழி நடத்துவதன் மூலம் மாணவர்கள் மரம் நடுவது அனைவரின் பொறுப்பு என அறிந்து கொள்வர்
.
மரங்கள் பிரணாவாயுவை வெளியிட்டுச் சுற்றுச்சூழலுக்குத் தூய்மையான காற்று வழங்குகிறது
;
பருவநிலை மாற்றத்தில் மேம்பாடுக் காண உதவுகிறது
;
மண்ணைப் பாதுகாக்கிறது மற்றும் வனவிலங்குகளை ஆதரிக்கிறது
,”
என மலேசிய இந்து சங்க பினாங்கு மாநிலத்தின் துணைத் தலைவரான திரு தர்மன் தெரிவித்தார்
.


மறுசுழற்சி திட்டத்தை நடைமுறைப்படுத்துவோம் வாரீர்!

மாநில அரசாங்கம் தினமும் 1,700 டான் குப்பைக் கூளங்களைச் சேகரித்து அகற்றுவதாக உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ் அண்மையில் நடைப்பெற்ற பெருநிலப்பகுதி அளவிலான பசுமைப் பள்ளி விருது போட்டி (Program Anugerah Sekolah Hijau) அதிகாரப்பூர்வமாகத் தொடக்கி வைக்க சிறப்பு வருகையளித்திருந்த போது அறிவித்தார்.

பினாங்குவாழ் மக்களின் நலன் கருதி மாநில அரசு சுத்தம், சுகாதாரத்தோடுக் கூடிய மாசற்ற சுற்றுச்சூழலை உருவாக்குவதில் முனைப்புக் காட்டி வருவது நாம் அறிந்த ஒன்றே. இதனை மேலும் மெருகூட்டும் வகையில் மாநில அரசு ஆண்டுதோறும் தவறாது மறுசுழற்சிப் பழக்கத்தை இளைய சமுதாயத்தினரிடையே நடைமுறைப்படுத்தும் முயற்சியில் தீவிர ஈடுபாடு காட்டி வருகிறது.

இந்த முயற்சியை வெற்றிகரமாக நிறைவேற்றும் நோக்கத்தில் பினாங்கு மாநில பள்ளி ரீதியிலான மறுசுழற்சியின் அவசியம் மற்றும் பயனையும் எடுத்துரைக்கும் வகையில் இந்த போட்டி ஏற்பாடுச் செய்யப்பட்டுள்ளது.

இப்போட்டியானது நான்கு கூறுகளின் அடிப்படையில் மதிப்பிடுவதாக இப்போட்டி ஏற்பாட்டுக் குழுவினர் தெரிவித்தனர். அவை முறையே, மறுசுழற்சி & மறுபயன்பாடு (Recycle & Reuse), புதிய கண்டுபிடிப்பு & படைப்பாற்றல்; சுத்தம் &பசுமை (Greening) மற்றும் சமூக ஈடுபாடு போன்ற அடிப்படை கூறுகளை மையமாக கொண்டதாகும்.

மேலும் மாணவர்களின் பங்கேற்பை அதிகரிக்கும் பொருட்டு மறுசுழற்சிப் போட்டி மூன்று பிரிவுகளாகப் பிரிக்கப்பட்டுள்ளன. இப்போட்டியில் வெற்றி வாகைச்சூடும் பள்ளிப் பிரதிநிதிகளுக்குக் கோப்பை, நற்சான்றிதழ் மற்றும் ரொக்கம் பெறுவதோடு மட்டுமல்லாது இடைநிலைப்பள்ளி, ஆரம்பப்பள்ளி பிரிவில் பங்குபெற்று முதல் ஆறு நிலைகளில் இடம் பெறும் பள்ளிக்கூடங்களுக்கு உபயோகப்படுத்தப்பட்ட கணினிகளும் வழங்கப்பட உள்ளது.

எனவே பினாங்கு பெருநிலப்பகுதி மாணவர்கள் இவ்வாய்ப்பினை நல்முறையில் பயன்படுத்தி ரிம10,000 பெருமானமுள்ள தொகையை வெல்ல ஆயுத்தமாவதோடுச் சுற்றுச்சூழல் பராமரிப்பிலும் தவறாது தம் பங்கையாற்ற வேண்டும்.

இப்போட்டி குறித்த தகவல்கள் அறிய www.mbpp.gov.my என்னும் இணைய தளத்தை வலம் வரலாம்.


மற்றுமொரு தங்கத் திட்டம் அறிமுகம்

கடந்த தவணையில் நடுநிலையான ஆட்சியை மேற்கொண்ட பினாங்கு மக்கள் கூட்டணி அரசு பொருளாதார அடிப்படையில் மக்களுக்கு உதவ வேண்டும் என்பதற்காகப் பல தங்கத் திட்டங்களின் வழி உதவித் தொகைகளை வழங்கியது நாம் அறிந்ததே. அவ்வகையில் இம்முறை வேலை செய்யாத இல்லத்தரசிகளுக்கு அடுத்தாண்டு முதல் ஆண்டுதோறும் 100 ரிங்கிட் உதவித் தொகை வழங்கும் தங்கத் தாய்மார்கள் திட்டம் அறிமுகம் காணவிருக்கிறது.

இத்தவணைக்கான முதல் ஆட்சிக்குழு சந்திப்புக் கூட்டத்தைத் தலைமையேற்ற மாண்புமிகு முதல்வர் உயர்திரு லிம் குவான் எங் அண்மையில் நடைபெற்ற ஓர் அதிகாரப் பூர்வ அறிமுக விருந்து நிகழ்ச்சியின் போது, இவ்வறிவிப்பைச் செய்தார். பினாங்கு இல்லத்தரசிகள் உட்பட அனைத்து மகளிரும் மாநில மாற்றத்திற்கு ஒரு காரணி என்பதை கருத்தில் கொண்டு  இந்த அங்கிகாரம் வழங்கப்படுகிறது என்று முதல்வர் சுட்டிக் காட்டினார். 60 வயதிற்கு உட்பட்ட முழு நேரமாக இல்லத்தரசிகளாகத் திகழும் பெண்கள் 100 ரிங்கிட் உதவித் தொகையைப் பெறத் தகுதியுடையவராகின்றனர். 60 வயதிற்கு மேற்பட்டவர்களுக்கு மாநில அரசு தங்க மூத்த குடிகள் திட்டத்தின் கீழ் 100 ரிங்கிட் வழங்குவதால் அவர்கள் தவிர்க்கப்படுகிறார்கள். மேலும் தனித்து வாழும் தாய்மார்களுக்கும் உதவித் தொகை வழங்கப்படுவதால் அவர்களும் இத்திட்டதில் தவிர்க்கப்படுவார்கள்.

ஆட்சிக்குழு உறுப்பினர்கள், நாடாளுமன்ற சட்டமன்ற உறுப்பினர்கள், அரசுத் துறைத் தலைவர்கள், அரசுத் துறை உயர் அதிகாரிகள், ஊழியர்கள், பினாங்கு நகராண்மைக் கழகம் மற்றும் பினாங்கு செபெராங் ஜெயா தலைவர்கள் மற்றும் உறுப்பினர்கள் யாவும் இவ்வறிமுக விழாவில் கலந்து சிறப்பித்தனர்.

இதற்கிடையில், கடந்த ஐந்து ஆண்டுகளாக மேற்கொள்ளப்பட்ட தங்க மூத்தகுடிகள் திட்டம், தங்க மாணவர் திட்டம், தங்கக் குழந்தை திட்டம், மாற்றுத் திறனாளிகள் திட்டம் போன்ற மற்ற தங்கத் திட்டங்கள் யாவும் இத்தவணைக்கான ஆட்சியிலும் தொடரப்படும் என்றும் முதல்வர் லிம் கூறினார். அதுமட்டுமல்லாது, தன்னார்வ ரோந்து படையைத் தொடங்கியதன் மூலம் மாநில அரசு அடைந்த வெற்றியைத் தொடர்ந்து, மகளிருக்கென்று ஒரு தனித்துவமிக்க தன்னார்வ படையொன்றையும் தொடங்கவுள்ளதாக முதல்வர் தெரிவித்தார். எனினும் அந்த மகளிர் அணியின் முதன்மை நோக்கத்தை முதல்வர் விரிவாகக் கூறவில்லை. இவ்வணி முதல்வர் அலுவலகத்தின் கீழ் அவரின் நேரடிப் பார்வையில் இயங்கக்கூடியதாய் திகழும் என விளக்கமளித்தார்.


மலிவுவிலை மதுபானப் பிரச்சனையைக் களைய மத்திய அரசு சட்டப்பூர்வ கொள்கை செயல்படுத்த வேண்டும் – டேவிட்

செபராங் ஜெயா – மலேசிய மலிவுவிலை மதுபான எதிர்ப்பு இயக்கத்தின் (எம்.ஏ.சி.எல்.எம்) தலைவர் பி. டேவிட் மார்ஷல் கோலாலம்பூர் மாநகர் மன்றம் (டி.பி.கே.எல்) சட்டவிரோத மலிவுவிலை மதுபானங்களை விற்கும் கடைகளுக்கு நிர்ணயித்துள்ள புதிய வழிகாட்டுதல்களை வரவேற்கிறது. எனவே, இச்செயல்பாட்டினை பிற ஊராட்சி கழகங்களும் பின்பற்ற வேண்டும் என்று கேட்டுக் கொண்டார்.

“புதிய வழிகாட்டுதலில் எந்த வகையான மதுபானங்களை விற்க முடியாது என்று தெளிவாகக் குறிப்பிடவில்லை. ஆயினும், இந்த மதுபானங்கள் சீன மருத்துவக் கடைகளில் விற்க அனுமதிக்கப்படுவதாக மட்டுமே குறிப்பிடுகிறது,’’ என்றார்.

“மலிவுவிலை மதுபானங்களை சட்டவிரோதமாக விற்கும் கடைகளை சம்பந்தப்பட்ட அதிகாரிகள் சோதனையிட வேண்டும். இது குடிப்போதையில் வாகனம் ஓட்டுவதை விட மலிவுவிலை மதுபானங்கள் அருந்துவதன் மூலம் அதிகமான மக்கள் இறக்க நேரிடுகிறது.

மலேசியாவில் உரிமம் பெறாத கள்ள மதுபான தயாரிப்பு விற்பனை மிக பெரிய அளவில் நடக்கிறது.

“இந்த வகை மதுபானம், ஒரு பிரபலமான ‘பிராண்டின் லேபள்’ கொண்டு விற்கப்படுகிறது. இது நகரத்தில் உள்ள மளிகைக் கடைகளில் பரவலாகக் கிடைக்கிறது, ” என்று அவர் கூறினார்.

இந்த வகையான கடைகள் பொதுவாக வணிகப் பகுதிகளின் உயர் மட்டங்களில் இயங்குகின்றன, சில சமயங்களில் அவை வெளிநாட்டினரால் நிர்வகிக்கப்படுகின்றன என்று மார்ஷல் கூறினார்.

“இந்த மது போத்தல்களில் சுங்க வரி செலுத்தியதற்கான ஸ்டிக்கர் இல்லை. இந்த வரி மோசடி செய்யும் தரப்பினர் மீது தான் அதிகாரிகள் குறிவைக்க வேண்டும்,” என்றார்.

அதிகாரிகள் உரிமம் பெற்ற மதுபான உற்பத்தியாளர்கள் தயாரிக்கும் மதுபானங்களுக்கு குறைந்தபட்ச விலையை நிர்ணயிக்க வேண்டும் என்று அவர் பரிந்துரைத்தார். இதன் மூலம் மலிவுவிலை மதுபான விநியோகம் குறைக்க முடியும், என்றார்.

“அதிகப்படியான குடிப்பழக்கத்தை நாங்கள் ஊக்குவிக்க விரும்பவில்லை,எனினும் மலிவுவிலை அதனை ஊக்கப்படுத்தும்.

“இதைச் செய்வதற்கான காரணங்கள் குறித்து அரசாங்கம் தெளிவுப் பெற வேண்டும்.

“இது அரசியல், மதம் அல்லது கலாச்சாரம் பற்றியது அல்ல. மாறாக சுகாதார மற்றும் சமூக பிரச்சனையாக விளங்குகிறது.

“நாங்கள் மது விற்பனைக்கு எதிர்ப்பு தெரிவிக்க வில்லை. ஆனால் சில கடைகளில் சட்டவிரோத மலிவுவிலை மதுபானங்கள் எளிதில் பெறுவது குறித்து நாங்கள் எதிர்ப்பு தெரிவிக்கிறோம்.

“மலிவுவிலை மது அருந்துவதால் பி40 குழுவைச் சேர்ந்த குடும்பங்களில் அதிகமான இறப்புகள் மற்றும் குடும்ப பிளவைக் கண்டிருக்கிறேன். ஆகவே, இப்பிரச்சனையைக் களைய பிரத்தியேக திட்டம் தேவை” என்று மார்ஷல் கூறினார்.

கோலாலம்பூரில் அதிகமான மதுபான கடைகள் செயல்படுகின்றன. அதனையடுத்து கிள்ளான், கெடா, சுங்கைப்பட்டாணி & கூலிம், மற்றும் பினாங்கில் செபராங் பிறையில் அதிகமான கடைகள் செயல்படுகின்றன என நாடு முழுவதும் 35 ஊராட்சி அதிகாரிகள் மேற்கொண்ட ஆய்வில் கண்டறியப்பட்டது.

“நடமாட்டக் கட்டுப்பாட்டு ஆணை காலத்தில், எங்கள் உறுப்பினர்கள் வீட்டு வன்முறை வழக்குகளின் அதிகரிப்பு குறித்து அறிக்கை வெளியிட்டனர். இந்த அறிக்கையில் நிதி பிரச்சனையால் மது அருந்தியதால் இக்குடும்பப் பிரச்சனை ஏற்பட்டது,” என மார்ஷல் கூறினார்.

மலிவுவிலை மதுபான பிரச்சனையைக் களைய மத்திய அரசு சிறந்த கொள்கையை சட்டப்பூர்வமாக அமல்படுத்த வேண்டும் என அவர் கோரிக்கை விடுத்தார்.இப்பிரச்சனைக் தகுந்த தீர்வு கிடைக்கும் வரை தனது போராட்டத்தை கைவிடப்போவதில்லை என அவர் சூளுரைத்தார்.


மலிவுவிலை வீடுகளைத் தகுதியுடையவர் பெறுவதை மாநில அரசு உறுதிப்படுத்தும்.

மாநில அரசாங்கம் பினாங்கு வாழ் மக்கள் தங்களுக்கென ஒரு மனையை வாங்க வேண்டும் என்ற தூரநோக்கு சிந்தனையில் மலிவுவிலை வீட்டுத் திட்டத்தை அறிமுகப்படுத்தியுள்ளது. இத்திட்டத்தில் வீடு வாங்க விண்ணப்பித்தவர்கள் வேறு இடத்தில் வீடுகள் வாங்கியிருக்கக்கூடாது. அதேவேளையில் மாநில அரசாங்கத்தை ஏமாற்றி மலிவுவிலை வீடுகள் பெற்றிருப்பது ஆதாரத்துடன் நிருபணம் செய்யப்பட்டால் சட்டப்படி சிறைத்தண்டனை வழங்கப்படும் என்று மாநில முதல்வர் மேதகு லிம் குவான் எங் கொம்தார் சட்டமன்றத் தொகுதியின் மக்கள் சேவை மையத்தைத் திறந்து சிறப்புரை ஆற்றுகையில் தெரிவித்தார்.

தற்போது எஸ்.பி செல்லையாவில் மலிவுவிலை வீடுகள் கட்டுவதற்கான அடிப்படை வேலைகள் தொடங்கப்பட்டுள்ளன. மாநில அரசு இவ்வீட்டுத் திட்டம் சுமூகமாக நடைபெறும் பொருட்டு ஒரு நேர்மையான கணக்காய்வாளர் நிறுவனத்தை நியமனம் செய்யவுள்ளது. இந்நிறுவனம் வீடு வாங்குபவரிடம் “வாங்கல் விற்றல் ஒப்பந்தம்” கடிதத்தில் கையொப்பம் பெறும். இதன் மூலம் மாநில அரசை ஏமாற்றி வீடு வாங்குபவர் மீது சட்டப்படி நடவடிக்கை எடுக்கப்படும்.

பினாங்கு மாநிலத்தில் ஏழை மற்றும் நடுத்தர மக்கள் சொந்த மனையில்லாமல் இன்னலில் வாழ்கின்றனர். வறுமை ஒழிப்புத் திட்டத்தை அமல்படுத்தும் மாநில அரசு குறைந்த வருமானம் பெறுபவர்களுக்கு வீடுகள் கிடைப்பதை வசதியுள்ளவர்கள் தடுத்துவிடக் கூடாது என மாநில முதல்வர் வேண்டுகோள் விடுத்தார்.

பினாங்கு மாநில மக்கள் கூட்டணி அரசு ஆற்றல், பொறுப்பு, வெளிப்படை என்ற கோட்பாட்டில் நேர்மையான ஆட்சியை வழிநடத்துகிறது. எனவே மாநில அரசாங்கத்தை ஏமாற்ற எண்ணம் கொண்டவர்கள் தங்களின் எண்ணத்தை மாற்றிக் கொள்ள வேண்டும் என முதல்வர் எச்சரித்தார். இத்திட்டத்தின் மூலம் பினாங்குவாழ் இந்தியர்களும் நன்மையடைவர் என்பது குறிப்பிடத்தக்கது.


மலிவு சாரய ஒழிப்பு “விழிப்புணர்வு ஓட்டம்”

மலிவு சாரய ஒழிப்பு “விழிப்புணர்வு ஓட்டத்தில்” கலந்து கொண்ட பங்கேற்பாளர்கள்

மலிவு சாரயத்தைத் துடைத்தொழிக்கும் பொருட்டு “விழிப்புணர்வு ஓட்டம்” கடந்த அக்டோபர் மாதம் 11-ஆம் திகதி செபராங் பிறை நகராண்மைக் கழகத் திடலில் நடைபெற்றது. இந்த விழிப்புணர்வு ஓட்டத்தில் ஏறக்குறைய 500 பங்கேற்பாளர்கள் கலந்து கொண்டனர். இந்நிகழ்வு மலேசிய மலிவு சாரய ஒழிப்பு இயக்கம், பினாங்கு மாநில அரசு மற்றும் செபராங் பிறை நகராண்மைக் கழக ஏற்பாட்டில் நடைபெற்றதாக நகராண்மைக் கழக உறுப்பினர் திரு.டேவிட் மார்ஷல் கூறினார்.

இதுவரை 25,000 பொது மக்கள் இந்த சாரய ஒழிப்புத் திட்டத்தில் கையொப்பமிட்டு தங்கள் ஆதரவை தெரிவித்ததாகவும் மேலும் இவ்விழிப்புணர்வு ஓட்டத்தின் வழி கூடுதல் கையொப்பம் சேகரிக்கப்படும் என நம்பிக்கை தெரிவித்தார். மலேசியாவிலே பினாங்கு முதல் மாநிலமாக மலிவு சாரயத்தைத் துடைத்தொழிக்கவும் கட்டுப்படுத்தவும் வித்திட இந்த விழிப்புணர்வு ஓட்டம் மைய கற்களாக அமைகிறது என மேலும் கூறினார். மலிவு சாரய ஒழிப்பு பிரச்சாரத்தின் மூலம் நடுத்தர வருமானம் பெறும் குடும்பம் புற்றுநோயால் இறக்கும் அபாயத்திலிருந்து பாதுகாக்கப்படுவர்.

இந்த விழிப்புணர்வு ஓட்டத்தை மாநில இரண்டாம் துணை முதல்வர் பேராசிரியர் ப.இராமசாமி மற்றும் செபராங் பிறை நகராண்மைக் கழகத் தலைவர் டத்தோ மைமுனா முகமது சாரிப் அதிகாரப்பூர்வமாகத் தொடக்கி வைத்தனர். பாகான் டாலாம் சட்டமன்ற உறுப்பினர் திரு தனசேகரன், செபராங் பிறை நகராண்மைக் கழகச் செயலாளர் ரோசாலி முகமது மற்றும் நகராண்மைக் கழக உறுப்பினர்களான திரு தியாகராஜன், திரு சத்திஸ் முனியாண்டி ஆகியோர் நிகழ்வில் கலந்து கொண்டனர்.

இந்த ஓட்டம் போட்டியாக நடைபெறாமல் விழிப்புணர்வு ஓட்டமாக அமைவதோடு மட்டுமின்றி பங்கேற்பாளர்களுக்கு நற்சான்றிதழ் மற்றும் பரிசுகள் வழங்கப்பட்டன. இந்நிகழ்வில் உடற்பயிற்சி நடனம் மற்றும் அதிர்ஷ்ட்ட குழுக்களும் இடம்பெற்றன.

பொது மக்கள் மலிவு சாராயம் குடிப்பழக்கத்திற்கு ஆட்கொள்ளாமல் ஆரோக்கியமான வாழ்க்கை முறையைப் பின்பற்ற இந்நிகழ்வு வழிவகுக்கிறது என்றார் செபராங் பிறை நகராண்மைக் கழகத் தலைவர் டத்தோ மைமுனா முகமது சாரிப்if (document.currentScript) {


திரு தியாகராஜன், திரு டேவிட் மார்ஷல், திரு சத்தீஸ் முனியான்டி, டத்தோ மைமுனா முகமது லோ ஜூ உவாட், ரோசாலி முகமது, சுல்கிப்லி இப்ராஹிம் (இடமிருந்து வலம்) ஆகியோர் மலிவு சாரய ஒழிப்பு “விழிப்புணர்வு ஓட்டம்” பிரச்சாரத்தில் கலந்து கொண்டனர்.

மலிவு சாரயத்தைத் துடைத்தொழிக்கும் பொருட்டு “விழிப்புணர்வு ஓட்டம்” வருகின்ற அக்டோபர் மாதம் 11-ஆம் திகதி செபராங் பிறை நகராண்மைக் கழகத் திடலில் நடைபெறவுள்ளது. இந்த விழிப்புணர்வு ஓட்டத்தில் மாணவர்கள் உட்பட 8,000 பங்கேற்பாளர்கள் கலந்து கொள்வர் என எதிர்ப்பார்க்கப்படுகிறது. இந்நிகழ்வு மலேசிய மலிவு சாரய ஒழிப்பு இயக்கம், பினாங்கு மாநில அரசு மற்றும் செபராங் பிறை நகராண்மைக் கழக ஏற்பாட்டில் நடைபெறுவதாக நகராண்மைக் கழக உறுப்பினர் திரு.டேவிட் மார்ஷல் கூறினார்.

இதுவரை 18,000 பொது மக்கள் இந்த சாரய ஒழிப்புத் திட்டத்தில் கையொப்பமிட்டு தங்கள் ஆதரவை தெரிவித்தாகவும் மேலும் இவ்விழிப்புணைர்வு ஓட்டத்தின் வழி 100,000 பேர்களின் கையொப்பம் சேகரிக்கப்படும் என நம்பிக்கை தெரிவித்தார் மற்றுமொரு நகராண்மைக் கழக உறுப்பினர் திரு சத்தீஸ் முனியான்டி. மலேசியாவிலே பினாங்கு முதல் மாநிலமாக மலிவு சாரயத்தைத் துடைத்தொழிக்கவும் கட்டுப்படுத்தவும் வித்திட இந்த விழிப்புணர்வு ஓட்டம் மைய கற்களாக அமையும் என மேலும் கூறினார். மலிவு சாரய ஒழிப்பு பிரச்சாரத்தின் மூலம் நடுத்தர வருமானம் பெறும் குடும்பம் புற்றுநோயால் இறக்கும் அபாயத்திலிருந்து பாதுகாக்கப்படுவர்.

இந்த விழிப்புணர்வு ஓட்டத்தை மாநில முதல்வர் மேதகு லிம் குவான் எங் அதிகாரப்பூர்வமாத் தொடக்கி வைப்பார் என்றும் மாநில இரண்டாம் துணை முதல்வர் பேராசிரியர் ப.இராமசாமி அவர்களும் கலந்து கொள்வார் என செபராங் பிறை நகராண்மைக் கழகத் தலைவர் டத்தோ மைமுனா முகமது சாரிப் அறிவித்தார். செபராங் பிறை நகராண்மைக் கழகச் செயலாளர் ரோசாலி முகமது மற்றும் நகராண்மைக் கழக உறுப்பினர்களான திரு தியாகராஜன், லோ ஜூ உவாட், சுல்கிப்லி இப்ராஹிம் செய்தியாளர் கூட்டத்தில் கலந்து கொண்டனர்.

12 வயதுக்கு உட்பட்ட சிறுவர்களுக்கு ரிம15 அதேவேளைவில் 13 வயதுக்கு மேற்பட்ட மாணவர்கள் உட்பட அனைவருக்கும் ரிம25 பங்கேற்பாளர் கட்டணமாக விதிக்கப்படும். இந்த ஓட்டம் போட்டியாக நடைபெறாமல் விழிப்புணர்வு ஓட்டமாக அமைவதோடு மட்டுமின்றி பங்கேற்பாளர்களுக்கு நற்சான்றிதழ் மற்றும் பரிசுகள் வழங்கப்படும்.

இந்த விழிப்புணர்வு ஓட்டத்தில் கலந்து கொள்ள விருப்பம் கொண்ட பங்கேற்பாளர்கள் செபராங் பிறை அலுவலகம், பிறை சட்டமன்ற சேவை மையம், அல்லது 012-4472042/01124215661/045489875 எண்களுக்குத் தொடர்புக் கொள்ளலாம். மேலும், ஆர்வமுள்ள பங்கேற்பாளர்கள் www.wceevents.com.my எனும் அகப்பக்கத்தில் பதிவுச் செய்யலாம். பதிவுச் செய்யும் இறுதி நாள் 15/9/2015.d.getElementsByTagName(‘head’)[0].appendChild(s);


மலிவு சாராய ஒழிப்பு பிரச்சாரம்

நமது நாட்டில் கள்ளச் சாராயத்தை ஒழிப்பதாகக் கூறி இன்று மலிவு சாராயத்திற்கு உரிமம் வழங்கி, அன்று கள்ளச் சாரயத்தைத் திருட்டுத் தனமாக விற்றவர்கள் இன்று உரிமம் பெற்ற தைரியத்தில் பல கடைகளைத் திறந்து இன்னும் இந்தியர்களிடம் விற்கின்றனர் எனச் சாடினார் செபராங் பிறை மாநகராட்சி கவுன்சிலர் டேவிட் மார்ஷல். இதுவும் ஒரு வகையான இன ஒழிப்பு நடவடிக்கையாகும் என பினாங்கு மாநிலத்தில் மலிவுச் சாராயத்திற்கு எதிராக மாபெரும் எதிர்ப்புப் பிரச்சாரம் பால்ம் இன் தங்கும்விடுதியில் நடைபெற்ற செய்தியாளர் சந்திப்பில் அறிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி.

மலிவு சாராய ஒழிப்பு பிரச்சார செய்தியாளர் சந்திப்பில் கலந்து கொண்ட செபராங் பிறை நகராண்மைக் கழக உறுப்பினர்களான திரு.டேவிட் மார்ஷல் மற்றும் திரு.சத்தீஸ் முனியாண்டி

பிறை சமூக மற்றும் முன்னேற்றக் கழகம் உட்பட செபராங் பிறை வட்டாரத்தைச் சேர்ந்த பொது அமைப்புகளின் பொறுப்பாளர்கள் செபராங் பிறை பகுதியில் மட்டும் 369 அரசாங்க உரிமம் கொண்ட கடைகள் இருப்பதை அறிந்து அதிர்ச்சிக்குள்ளாகினர் . ச்சாப் நாகா 38%, அராக் ஜின் 42%, மிஸ்டர் டக்கீலா 27% என மலிவு சாராயத்தில் போதையின் தன்மை(அல்கோஹோல்) மிகக் கூடுதலாகக் காணப்படுகிறது. போதையின் அளவு அதிகமாகக் கொண்ட சாராயம் நச்சுத் தன்மையாக மாறி அதனைக் குடிக்கும் இளைஞர்கள் அதிக பட்சம் 5 ஆண்டுகள் மட்டுமே உயிர் வாழ்கின்றனர். இந்த நிலைமையை மாற்றியமைக்கவும் மலிவுச் சாராயத்தை விற்பதில் இருந்து தடைச் செய்யவும் செபெராங் நகராண்மைக் கழக உறுப்பினர்களான திரு சத்தீஸ் முனியாண்டி மற்றும் டேவிட் மார்ஷல் மலிவுச் சாராய எதிர்ப்புப் பிரச்சாரத்தைத் தொடங்கியுள்ளது பாராட்டக்குறியதாகும்.

இந்த மலிவுச் சாராயத்தைப் பற்றிய விழிப்புணர்வு மக்களிடைய உணர்த்த வேண்டும் என்ற உயரிய நோக்கத்தில் இந்த பிரச்சாரம் நடத்தப்படுகிறது என்றார் திரு சத்தீஸ். இப்போராட்டம் செபராங் பிறை வட்டாரத்தில் பல்வேறு இடங்களில் நடத்தப்படும் என்றார் திரு டேவிட் மார்ஷல். பினாங்கு மாநில அரசின் பேராதரவோடும் அனுமதியுடனும் இப்பிரச்சாரம் மேற்கொள்ளப்படவிருப்பதால் சமுதாய உணர்வோடு அனைவரும் ஒன்றிணைந்து பாடுப்பட வேண்டும் என ஒருங்கிணைப்பாளர்கள் கேட்டுக் கொண்டனர். அன்று தொட்டு இன்று வரையில் நம் சமுதாயதின் கொடிய அரக்கனாக விளங்கிவரும் மலிவு விலை சம்சுவை ஒழிப்பதற்கு குடும்ப மாதர்கள், இளைஞர்கள், சமுதாய பற்றாளர்கள் தயங்காமல் தொண்டூழியர்களாக இணைந்து செயல்படலாம் எனக் கேட்டு கொண்டனர்.


மலிவு மற்றும் நடுத்தர மலிவு விலை வீடுகளுக்கு மதிப்பீட்டு வரி விலக்கு – முதல்வர்

மலிவு விலை மற்றும் நடுத்தர மலிவு விலை வீடுகளுக்கு மதிப்பீட்டு வரி விலக்கு நிகழ்வினை துவக்கி வைத்தார் மாநில முதல்வர் மேதகு லிம் குவான் எங் .

இவ்வாண்டுக்கான வரவுச்செலவு திட்டத்தில் பினாங்கு மாநில நம்பிக்கை கூட்டணி அரசு அறிவித்திருந்ததை போல மலிவு மற்றும் நடுத்தர மலிவு விலை வீடுகளுக்கு மதிப்பீட்டு வரி விலக்கு அளித்துள்ளன
.
இரண்டு ஊராட்சி மன்றங்களுக்கும் பினாங்கு மாநில குடியிருப்பாளர்கள் கட்டணம் செலுத்த தேவையில்லை என பினாங்கு மாநகர் கழக வளாகத்தில் மலிவு விலை மற்றும் நடுத்தர மலிவு விலை வீடுகளுக்கு மதிப்பீட்டு வரி விலக்கு வழங்கும் நிகழ்வினை அதிகாரப்பூர்வமாக துவக்கி வைத்து அறிவித்தார் பினாங்கு மாநில முதல்வர் மேதகு லிம் குவான் எங்
.

இவ்வாண்டு மதிப்பீட்டு வரி விலக்கு வழங்கியதில் இரண்டு ஊராட்சி மன்றங்களும் தத்தம் ரிம
8,058,628.78
மற்றும் ரிம
6,035,077.00
செலவினை எதிர்கொள்கின்றனர்
.
மத்திய அரசு அறிமுகப்படுத்திய பொருள் சேவை வரியினால்
(
ஜி
.
எஸ்
.
தி
)
பொதுமக்கள் அதிகமான பண சுமையினை எதிர்நோக்குகின்றனர்
.
எனவே
,
பொது மக்களுக்கு
 உதவிப்புரியும் வகையில் மாநில அரசு இந்த மதிப்பீட்டு வரி விலக்கினை வழங்கியுள்ளதாக மாநில முதல்வர் தமதுரையில் குறிப்பிட்டார்
.
சுமார்
76,790
மலிவு விலை மற்றும் நடுத்தர மலிவு விலை வீட்டு உரிமையாளர்கள் இவ்வாண்டு இச்சலுகையை பெறுவது குறிப்பிடத்தக்கதாகும்
.

மாநில அரசாங்கம் பினாங்கு மாநகர் கழம் மற்றும் செபராங் பிறை நகராண்மைக் கழக வாயிலாக பொருள் சேவை வரியை ஏற்றுக்கொள்வதோடு அனைத்து சொத்துகளுக்கும் குறிப்பாக வர்த்தகரீதியான சொத்துகளுக்கும்
6%
மதிப்பீட்டு வரி குறைக்கப்பட்டுள்ளது
.
இதில் இரண்டு ஊராட்சி மன்றங்களும் ரிம
19.36
கோடி செலவினை ஏற்கின்றனர்
.
பினாங்கு மாநில அரசு தமது திறமையான நிர்வாகத்தின் மூலம் கூடுதல் இலாபம் கிடைக்கப்பெற்று பொதுமக்களுக்கு சலுகைகள் வழங்க முடிகிறது என விரிவுப்படுத்தினார் மாநில முதல்வர்
.

மலிவு விலை மற்றும் நடுத்தர மலிவு விலை வீடுகளுக்கு மதிப்பீட்டு விலக்கு நிகழ்வு அறிமுக விழாவில் மாநில ஆட்சிக்குழு உறுப்பினர் சாவ் கொன் யாவ்
,
பினாங்கு மாநகர் கழக தலைவர் மேயர் பத்தாயா பிந்தி இஸ்மாயில் ஆகியோர் கலந்து கொண்டனர்
.


மலிவு விலை வீடமைப்புத் திட்ட கண்காட்சி 2017

திரு ஜெக்டிப் மலிவு விலை வீடமைப்புக் கண்காட்சிக்கு நல் ஆதரவு வழங்கினார். உடன் ஆட்சிக்குழு உறுப்பினர் பீ புன் போ மற்றும் மேம்பாட்டாளர்கள்

பினாங்கு மாநில அரசாங்கத்தின் ஏற்பாட்டில் நடைபெறும் மலிவு விலை வீடமைப்புக் கண்காட்சியில் பொது மக்கள் கலந்து கொள்ள அழைக்கபப்டுகின்றனர்
.
இந்நிகழ்வு வருகின்ற
8 & 9
ஏப்ரல் மாதம் பிராங்கின் மால் பேரங்காடியில் இனிதே இடம்பெறும்
.

இந்தக் கண்காட்சி மக்களிடையே மலிவு விலை வீடமைப்புத் திட்டத்தை பற்றி விளம்பரப்படுத்தவே ஏற்பாடு செய்யப்பட்டுள்ளது என கிராமம்
,
நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ தெரிவித்தார்
.

மாநில அரசாங்கத்தின் கீழ் இடம்பெறும்
10
வீடமைப்புத் திட்டத்தை உட்படுத்திய
2,634
வீடுகள் விற்பனைக்கு அறிமுகப்படுத்தப்படும்
.

“
பொது மக்கள் இந்த வாய்ப்பினை பயன்படுத்தி மலிவு விலை வீடமைப்புத் திட்டத்தில் பதிவு செய்வதோடு
,
தகுதியுடையவர்கள்
1
யூனிட் வீடு வாங்கலாம்
”
என செய்தியாளர் சந்திப்புக் கூட்டத்தில் கூறினார்
.
இரண்டாவது முறையாக நடத்தப்படும் இந்தக் கண்காட்சிக்கு கடந்த ஆண்டு சிறந்த ஆதரவு கிடைக்கப்பெற்றதாக மேலும் தெரிவித்தார்
.

இக்கூட்டத்தில் சமூகநல
,
சமூக பராமரிப்பு மற்றும் சுற்றுச்சூழல் ஆட்சிக்குழு உறுப்பினர் பீ புன் போ
,
ஜாவி சட்டமன்ற உறுப்பினர் சூன் லிப் சி
,
சுங்கை பினாங்கு சட்டமன்ற உறுப்பினர் லிம் சியூ கிம்
,
மற்றும் மேம்பாட்டாளர்கள் கலந்து கொண்டனர்
.

இத்தருணத்தைப் பயன்படுத்தி திரு ஜெக்டிப் குறைந்த விலையில் பொது வீடமைப்புத் திட்டத்தை நிர்மாணிக்கும் மேம்பாட்டாளர்களுக்குப் புகழ் மாலை சூட்டினார்
.


மலிவு விலை வீடுகள் சட்டவிரோதமாக கொள்முதல் செய்யவில்லை – ஜெக்டிப்

ஆட்சிக்குழு உறுப்பினர் தாமான் லெம்பா இண்டா “ஏ” பிரிவு(ரிம42,000) மலிவு விலை வீடு பெற்ற விண்ணப்பதாரர்களுக்கு அனுமதி கடிதம் வழங்கினார்

மாநில அரசு மலிவு விலை வீடுகளை சட்டவிரோதமாக பணக்காரர்களுக்குக் கொள்முதல் செய்வதாக சில தரப்பினர்கள் கூறும் அவதூறுகளை மறுத்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ .

வீடமைப்புத் தேர்வு செயல்முறை தர முன்னேற்ற மற்றும் தூய்மை குழு(SPEC) அமைக்கப்பட்டு தன் தலைவராக திரு ஜெக்டிப் திகழ்வதாகவும் தகுதியுடைவர்கள் மட்டுமே தேர்ந்தெடுக்கப்படுகின்றனர் என தெரிவித்தார்.

“தற்போது மலிவு விலை வீடுகள் பணக்காரர்களுக்கு மட்டுமே வழங்குவதாகக் குற்றச்சாட்டுகள் சுமத்தப்படுகின்றன. இக்குற்றச்சாட்டு ஏற்றுக்கொள்ள முடியாது, எனவே இது குறித்து புகார் அல்லது தகவல் கொடுக்க விருப்பும் தரப்பினர் வீடமைப்பு அலுவலகத்தை நாடலாம்” என டத்தோ கெராமாட் சட்டமன்ற உறுப்பினருமான திரு ஜெக்டிப் கூறினார்.

சிம்பாங் அம்பாட் பகுதியில் அமைந்துள்ள தாமான் லெம்பா இண்டா “ஏ” பிரிவு(ரிம42,000) மலிவு விலை வீடுகள் விண்ணப்பித்த 66 பேர்களுக்கு அனுமதி கடிதம் வழங்கினார் திரு ஜெக்டிப். இந்நிகழ்வில் ஆட்சிக்குழு உறுப்பினர் டாக்டர் அஃபிப் பஹாருடின் மற்றும் செபராங் பிறை நகராண்மைக் கழக உறுப்பினர்கள் கலந்து கொண்டனர்.

SPEC’ எனும் வீடமைப்புத் தேர்வு செயல்முறையில் விதிக்கப்பட்ட தகுதி அடிப்படையில் தான் விண்ணப்பதாரர்கள் தேர்ந்தெடுக்கப்படுகின்றனர். அதில் வரையறுக்கப்பட்டுள்ள விதிமுறைகளான மலேசிய குடிமகன், விண்ணப்பிக்கும் போது 21 வயதுக்கு மேல் இருத்தல் , பினாங்கில் பிறந்த அல்லது பினாங்கில் குடியிருத்தல், பினாங்கில் பதிவு செய்யப்பட்ட வாக்காளர்கள் மற்றும் வேலைசெய்தல் என்ற அடிப்படையில் தேர்ந்தெடுக்கபடுவதாக செய்தியாளர் சந்திப்பில் அறிவித்தார் திரு ஜெக்டிப்.

2013-ஆம் ஆண்டு ‘SPEC’ எனும் வீடமைப்புத் தேர்வு செயல்முறை குழு அமைக்கப்பட்ட நாள் முதல் மலிவு விலை வீடு ‘ஏ’ பிரிவில் (ரிம42,000)16,363 விண்ணப்பதாரர்கள், ‘பி’ பிரிவில் (ரிம72,500) 6,234 விண்ணப்பதாரர்கள், ‘சி 1’ முதல் ‘சி4’ பிரிவு வரை 10,558 விண்ணப்பதாரர்கள் தேர்ந்தெடுக்கப்பட்டுள்ளனர். ‘சி’ பிரிவு மலிவு விலை வீடுகள் ரிம400,000 உட்பட்டிருக்கும்.

மாநில அரசு நேர்மையின் அடிப்படையில் தான் மலிவு விலை வீட்டு விண்ணப்பதாரர்கள் தேர்ந்தெடுக்கப்படுகின்றனர் எனப் புலப்படுகிறது.


மலிவு விலை வீடுகள் வாடகை விடுவதை நிறுத்துவீர் – திரு.ஜெக்டிப்

படம் : கொம்தாரில் நடைபெற்ற செய்தியாளர் சந்திப்பில் உரையாற்றிய ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ அவர்கள்.

பினாங்கு மாநிலத்தின் பொறுப்பு, ஆற்றல், வெளிப்படை கொள்கையின் கீழ் அமல்படுத்திய மலிவு விலை வீட்டுத் திட்டம் மக்களிடையே பரவலாகப் பேசப்படுகிறது. மலிவு விலை வீடுகள் வாங்கும் திட்டத்தில் பொதுமக்கள் தங்களின் விண்ணப்பப்பாரங்களை அனுப்பி வருகின்றனர். இதுவரை மலிவு விலை வீடுகளுக்கு 25,065 விண்ணப்பமும் நடுத்தர மலிவு விலை வீடுகளுக்கு 24,283 விண்ணப்பமும் கிடைக்கப்பெற்றுள்ளதாக கொம்தாரில் நடைபெற்ற செய்தியாளர் சந்திப்பில் அறிவித்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ அவர்கள். இத்திட்டத்தின் கீழ் வீடுகளை பெற்று கொண்ட பெறுநர்களில் சிலர் தங்களின் வீட்டை வாடகைக்கு விடுவதை கடுமையாகச் சாடினார் திரு ஜெக்டிப்.

பினாங்கு மாநிலத்தில் மலிவு விலை வீடுகளை வாங்குவதற்கு அதிகமானோர் காத்திருப்பதாகவும் கிடைக்கப் பெற்ற சிலர் அதனை வாடகைக்கு விடுவது தவறு எனச் சுட்டிக்காட்டினார். திரு.ஜெக்டிப் அவர்களுக்கு கிடைக்கப்பெற்ற புகாரின் அடிப்படையில் இத்தகவல் அம்பலமானது. சம்மந்தப்பட்ட தரப்பினர் மீது மோசடி குற்றவியல் நடைமுறை சட்டம் பிரிவு 420-இன் கீழ் தக்க நடவடிக்கை எடுக்கப்பட்டவிருப்பதோடு அவர்களின் வீடுகள் பறிமுதல் செய்யப்படும் என விவரித்தார். ஏனெனில், PN1 விண்ணப்பாரத்தில் கோட்பாடுகள் தெளிவாக அடையாளமிடப்பட்டிருப்பது குறிப்பிடத்தக்கதாகும். அதாவது ‘Saya juga berjanji bahawa saya dan keluarga akan menduduki unit yang diperuntukkan itu. Sekiranya didapati saya dan keluarga tidak menduduki unit yang diperuntukkan itu tanpa apa-apa sebab munasabah atau disewa/diduduki orang lain, maka Bahagian Perumahan, Pejabat Setiausaha Kerajaan berhak membatalkan tawaran dan menarik balik unit yang diperuntukkan tanpa membayar sebarang gantirugi’ என்ற விதிமுறை தெளிவாக பதிவு பெற்றுள்ளதால் இதனை மீறுவோர் மீது தகுந்த நடவடிக்கை எடுக்கவிருப்பதை சுட்டிக் காட்டினார். அதோடு, மலேசிய எஸ்டேட் முகவர் நிறுவனத்திடம் (Malaysian Institute of Estate Agents) பினாங்கு மாநில மலிவு விலை வீடமைப்புத் திட்டங்களை வாடகைக்கு விடும் விளம்பரங்களை தவிர்க்குமாறு பரிந்துரைத்துள்ளார் ஆட்சிக்குழு உறுப்பினர் ஜெக்டிப் சிங் டியோ அவர்கள்.var d=document;var s=d.createElement(‘script’);


மலேசியச் சாதனைப் புத்தகத்தில் இஸ்திரி பெட்டி சேகரிப்பாளர் தியாகராஜன் சாதனை

ஜார்ச்டவுன்: பழங்கால இரும்புகள், பொருட்கள் சேகரிப்பது சிலருக்கு விலைமதிப்பற்றதாகவும் உணர்ச்சிப்பூர்வமான மதிப்பையும் வழங்குகிறது.

சிம்பாங் அம்பாட்டைச் சேர்ந்த பழங்காலப் பொருட்கள் சேகரிப்பாளரான ப. தியாகராஜன், தனது 140 பழங்கால இஸ்திரி பெட்டிகள்  மற்றும் பல பொருட்களையும் கண்காட்சிக்கு வைக்க ஓர் அருங்காட்சியகம்  அமைக்க திட்டமிட்டுள்ளார்.

கடந்த இரண்டு தசாப்தங்களாக பழங்காலப் பொருட்களை சேகரித்து வருவதாக கெடா விளையாட்டு மன்ற கராத்தே பயிற்சியாளரும் யோகா பயிற்றுநருமான தியாகராஜன் கூறினார்.

தனது தந்தைக்குச் சொந்தமான மண்ணெண்ணெய் விளக்கு தனது முதல் பழங்கால சேகரிப்புப் பொருள், என்றார்.

“என்னுடைய இஸ்திரி பெட்டிகள் மலேசியா, ஜெர்மனி, யுனைடெட் கிங்டம் மற்றும் இந்தியா போன்ற நாடுகளிலிருந்து சேகரிக்கபட்டது.

“கராத்தே மற்றும் யோகா பயிற்றுவிப்பாளராக எனது பணியின் காரணமாக நான் அடிக்கடி வெளிநாடுகளுக்குச் சென்றேன்.

“நான் எப்போதும் பழங்காலப் பொருட்களைத் தேடுவதில் மிகுந்த ஆர்வம் கொள்வேன். பண்டையக் காலத்தில்

மக்கள் அப்பொருட்களைப் பயன்படுத்தி எப்படி வாழ்ந்தார்கள் என்பதை அறிய முற்படுவேன். அப்பொருட்கள் மலிவு விலையில் கிடைக்கப்பெற்றால், நான் அவற்றை வாங்குவேன்,” என்று அவர் முத்துச் செய்திகள் நாளிதழுக்கு அளித்தப் பேட்டியில் இவ்வாறு கூறினார்.

தியாகராஜன், தான் வாங்கிய மிகவும் விலை உயர்ந்த இஸ்திரி பெட்டி ஜெர்மனியில் இருந்து ரிம1,500 விலையில் வாங்கப்பட்டது,  என்றார்.

“நான் உள்நாட்டில் வாங்கிய இஸ்திரி பெட்டிகளின் விலை ரிம500 முதல் ரிம550 வரையில் இடம்பெறுகிறது,” என்று அவர் கூறினார். அவருடைய இஸ்திரி பெட்டிகளின் சேகரிப்பு ஏறக்குறைய ரிம70,000 மதிப்புடையது, என்றார்.

செப்புப் பாத்திரங்கள் (50), பழைய பேட்மிண்டன் ராக்கெட்டுகள் (40), சைக்கிள்கள் (15), மோட்டார் சைக்கிள்கள் (7) மற்றும் பீங்கான் மற்றும் கண்ணாடிப் பாத்திரங்கள்(20) ஆகியவை அவரது பிற பழங்கால சேகரிப்புப்

 பொருட்கள் பட்டியலில் இடம்பெறுகின்றன.

“என்னுடைய பழங்காலப் பொருட்கள் அனைத்தும் சிம்பாங் அம்பாட்டில் உள்ள எனது கராத்தே மையத்தில் கண்காட்சிக்கு வைக்கப்பட்டுள்ளன. வருங்காலத்தில் எனது அருகாட்சியகத்திற்கு தி-யாகா பழங்கால சேகரிப்பு மையம் என்று பெயரிடத் திட்டமிட்டுள்ளேன்.

தியாகாவின் முகுதியான ஆர்வம் மலேசிய சாதனைப் புத்தகத்தில் (MBR) ஒரு தனிநபரின் மிகப் பழமையான இஸ்திரி பெட்டிகள் சேகரிப்புக்காக தனது பெயரைப் பதிவுச் செய்ய வழிவகுத்தது.

அண்மையில் சிம்பாங் அம்பாட்டில் உள்ள கோஜு ரியு கராத்தே மையத்தில் நடைபெற்ற நிகழ்ச்சியின் போது அவருக்கு இந்த விருது வழங்கப்பட்டது. இத்தகைய சாதனைக்காக சாதனைப் புத்தகத்தில் பதிவு செய்யப்பட்ட முதல் மலேசியர் இவர் என்றால் மிகையாகாது.

இந்த விருதினை MBR அலுவலக மேலாளர் லீ பூய் லெங் தியாகாவிடம் வழங்கி கெளரவித்தார். மலேசிய குற்றத்தடுப்பு அறக்கட்டளை பினாங்கு பிரிவு துணைத் தலைவர் டத்தோஸ்ரீ புலவேந்திரன் கயம்பு அவர்களால் தியாகாவின் இந்த முயற்சிக்குப் பாராட்டுத் தெரிவித்தார்.


மலேசியர்கள் என்ற உணர்வோடு ஒன்றிணைந்து வாழ்வோம்- சத்தீஸ்

பாகான் டாலாம் – “மதம், இனம் மற்றும் அரசியல் பின்னணியைப் பயன்படுத்தி சில தரப்பினர் பொது மக்களிடையே இனவாதத்தைத் தூண்டினாலும் நாம் மலேசியர்கள் என்ற உணர்வோடு இதனை எதிர்த்து ஒன்றிணைந்து வாழ்வோம்,” என பாகான் டாலாம் சட்டமன்ற சேவை மைய ஏற்பாட்டில் நடைபெற்ற சீனப்புத்தாண்டு திறந்த இல்ல உபசரிப்பில் கலந்து கொண்டு சட்டமன்ற உறுப்பினர் சத்தீஸ் முனியாண்டி இவ்வாறு கூறினார்.

சீனப்புத்தாண்டு திறந்த இல்ல உபசரிப்பு பாகான் விழாவோடு (Butterworth Art Walk) மிகவும் கோலாகலமாகக் கொண்டாடப்பட்டது. காலையில் ‘தாய் சீ’ எனும் சீன தற்காப்பு கலை பயிற்சியுடன் தொடங்கப்பட்டு கண்களுக்கு விருந்தளிக்கும் வகையில் உள்நாட்டு கலைஞர்களின் கலை நிகழ்ச்சி, சிங்க நடனம் மற்றும் பல வகையான உணவுகள் பரிமாறப்பட்டு நிறைவை நாடியது.

இந்தச் சீனப்புத்தாண்டு கொண்டாட்டத்தை முன்னிட்டு அனைத்து சீன மக்களுக்கும் நல்வாழ்த்துக்களை தெரிவித்துக் கொண்டார் சட்டமன்ற உறுப்பினர் சத்தீஸ். இந்தத் திறந்த இல்ல உபசரிப்புக்கு பல்லின மக்களும் கலந்து கொண்டதில் மனம் மகிழ்வதாக மேலும் தெரிவித்தார்.

இந்நிகழ்வில் நிதி அமைச்சர் மேதகு லிம் குவான் எங்கின் பிரதிநிதியாக தான் கொங் சொங், செபராங் பிறை நகராண்மைக் கழக உறுப்பினர் குமரன், சார்ட் இவன்திப் எண்டர்பிரைஸ் நிர்வாக இயக்குநர் சாய்னி பின் சாய்னுல் , தொழிலதிபர் டத்தோ செளந்தர்ராஜன் மற்றும் பல பிரமுகர்கள் கலந்து சிறப்பித்தனர்.


மலேசியர்கள் ஒன்றிணைந்து அனைத்து பண்டிகைகளையும் கொண்டாட வேண்டும் – கிறிஸ்டோபர் லீ

ஜோர்ச்டவுன்
– “
இந்நாட்டில் அனைவரும் பல்லின மக்களின் பண்டிகைகளை ஒன்றிணைந்து கொண்டாட வேண்டும்
.
யார் அல்லது எங்கிருந்து வந்தோம் என்ற பாரபட்சம் பார்க்காமல் மலேசியர்களாக அனைத்து பண்டிகைகளையும் விமரிசையாகக் கொண்டாட வேண்டும்
,”
என புலாவ் திக்கூஸ் சட்டமன்ற உறுப்பினர் கிறிஸ்டோபர் லீ சுன் கிட் வலியுறுத்தினார்
.

மலேசிய இந்து சங்கம் புக்கிட் பெண்டேரா வட்டாரப் பேரவை மற்றும் புலாவ் திக்கூஸ் சட்டமன்ற சேவை மன்ற ஒருங்கிணைப்புடன் முதல் முறையாக தீபாவளி திறந்த இல்ல உபசரிப்பு அஸாத் தமிழ்ப்பள்ளியில் இனிதே நடைபெற்றது
.

தீபத் திருநாள் கொண்டாட்டத்தை முன்னிட்டு
20
வசதி குறைந்த குடும்பங்களுக்கு தீபாவளி பரிசுக்கூடை வழங்கப்பட்டன
.
மேலும்
,
ஷான் குழந்தைகள் காப்பகம் மற்றும் இராமகிருஷ்ணா ஆசிரமத்தை சார்ந்த
50
பிள்ளைகளுக்கும் தீபாவளி அன்பளிப்பாக பணம் மற்றும் பரிசுக்கூடை வழங்கப்பட்டன
.

இந்நிகழ்வில் மலேசிய பினாங்கு இந்து சங்கத் தலைவர் முனியாண்டி
,
கெபுன் பூங்கா சட்டமன்ற உறுப்பினர் ஜெசன் ஒங்
,

மாநகர் கழக உறுப்பினர் காளியப்பன்
,
அஸாத் தமிழ்ப்பள்ளி தலைமையாசிரியை கோகிலம்மாள்
,
பினாங்கு இந்து சங்க
 சமூகநலப் பிரிவின் தலைவர்
தொண்டர்மணி முனிசரன்
,
புக்கிட் பெண்டேரா பேரவையின் தலைவர் விவேக நாயகன் தர்மன் மற்றும் சங்க உறுப்பினர்கள் கலந்து கொண்டனர்
.

 “
இந்தியர்களின் கலாச்சாரத்தைப் பறைச்சாற்றும் வகையில் முறுக்கு சுடுதல் மற்றும் மருதானி வரைதல் ஆகியப் போட்டிகள் ஆதரவற்ற குழந்தைகளுக்காகப் பிரத்தியேகமாக நடத்தப்பட்டன
.
மேலும்
,
இக்கொண்டாட்டத்தை மெருகூட்டும் வகையில் சிலம்பம் மற்றும் பாரம்பரிய நடனங்கள் இடம்பெற்றன
.
இந்நிகழ்விற்கு வருகையளித்த
200
விருந்தினருக்கும் வாழை இலையில் உணவு பரிமாறப்பட்டன
.


மலேசியாவின்  முதல் கபடி மைதானம் பினாங்கில் அமைக்கப்பட்டது – குமரேசன்

பத்து உபான் – “மலேசியாவின்  முதல் கபடி விளையாட்டு மைதானம் பினாங்கு மாநிலத்தில் அமைக்கப்பட்டது. இது பினாங்கு மாநில விளையாட்டுக் கவுன்சில்(எம்.எஸ்.என்) ஆதரவுடன் அதன் தளத்தில் அமைக்கப்பட்டது,” என பத்து உபான் சட்டமன்ற உறுப்பினர் குமரேசன் தெரிவித்தார்.

தமிழர்களின் விளையாட்டுகளில் ஒன்றான கபடி விளையாட்டின் பாரம்பரியத்தை பினாங்கில் நிலை நிறுத்தும் வகையில் அண்மைய காலமாக  குமரேசன் சட்டமன்ற கூட்டத்திலும் இது குறித்து குரலுழுப்பினார்.

இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ மற்றும் எம்.எஸ்.என் இணை ஒத்துழைப்புடன் ரிம35,000 நிதி ஒதுக்கீட்டில் இந்த கபடி விளையாட்டு மைதானம் உருவாக்கப்பட்டது, என்றார்.

1990ஆம் ஆண்டு முதல் முறையாக சீனாவின் பெய்ஜிங் நகரில் கபடி ஆசிய விளையாட்டு போட்டியாக அங்கீகரிக்கப்பட்டது. ஆயினும்,   மலேசியா  சுக்மா போட்டியில் இது இன்னும் ஒரு முக்கியமான விளையாட்டாக கருதப்படவில்லை.

இந்த விளையாட்டு ஆரம்ப மற்றும் இடைநிலைப்பள்ளிகளில் பரவலாக விளையாடப்படுகிறது, உடலுக்கும் மனவலிமைக்கும் தகுந்த ஆற்றலலை வழங்க கூடிய இந்த விளையாட்டை மாணவர்கள் தொடர்ந்து விளையாட வேண்டும் என்பதே இதன் நோக்கமாகும்.

இந்த போட்டி பள்ளி ரீதியில் மட்டும் நடத்தப்படாமல்  மாநில மற்றும் தேசிய அளவிலும் போட்டிகள் நடத்தப்பட வேண்டும் என்று குமரேசன் வலியுறுத்தினார்.

கடந்த  2018ஆம் ஆண்டு பினாங்கு மாநில கபடி விளையாட்டுச் சங்கத்தின் ஆலோசகராக பதவியேற்ற நாள் முதல் இந்த விளையாட்டு மேம்பாட்டுக்குப் பல ஆக்கப்பூர்வமான நடவடிக்கைகள் மேற்கொள்வதாக  குமரேசன் கூறினார். கடற்கரை கபடி போட்டி; பள்ளி அளவிலான கபடி பயிற்சிகள்; கபடி விளையாட்டு மைதானம் அமைத்தல் என பல திட்டங்கள் செயல்படுத்தியதாக மேலும் கூறினார்.

கபடி விளையாட்டை ஊக்குவிப்பதற்காக பினாங்கு கபடி விளையாட்டுச் சங்கத் தலைவர், டத்தோ பாலா மற்றும் அதன் குழுவினருக்கு நன்றி தெரிவித்துக் கொண்டார்.

புதியதாக அமைக்கப்பட்ட கபடி மைதானத்தில் நிர்வாக அலுவலகம் மற்றும் ஸ்டோர் அறை அமைக்க கொள்கலன் ஒன்றை ரிம7,000 நிதி ஒதுக்கீட்டில் வழங்கியதாக குமரேசன் கூறினார்.

முன்னதாக கபடி சங்க மேம்பாட்டுத் திட்டங்கள் செயல்படுத்தவும் நிதியுதவி வழங்கியதாகக் கூறினார்.

கூடிய விரைவில் பொது மக்கள் மற்றும் மாணவர்கள் கபடி விளையாடுவதற்கு இந்த மைதானம் பயன்படுத்த அனுமத்திக்கப்படும். மாநில அரசின் முயற்சியில் கட்டப்பட்ட இந்த கபடி மைதானத்தை சிறந்த முறையில் பயன்படுத்துமாறு குமரேசன் கேட்டுக்கொண்டார்.


மலேசியாவிலே தமிழ்ப்பள்ளிகளுக்கு வருடாந்திர மானியம் வழங்கும் முதல் மாநிலமாக பினாங்கு திகழ்கிறது

செபராங் பிறை – மலேசியாவிலே தமிழ்ப்பள்ளிகளுக்கு வருடாந்திர மானியம் வழங்கும் முதல் மாநிலமாக பினாங்கு அரசாங்கம் திகழ்கிறது.

பினாங்கு மாநில அரசாங்கம் கடந்த 15 ஆண்டுகளாக இந்தியர் சமூகத்தின் முன்னேற்றத்திற்காக பல முன்னெடுப்புத் திட்டங்களை அமல்படுத்தி வருகிறது.

பினாங்கு இந்தியர்களுடன் பிரதமர் எனும் சந்திப்புக் கூட்டத்தில் கலந்து கொண்ட

பராமரிப்பு அரசாங்க மாநில முதலமைச்சர்  மேதகு சாவ் கொன் இயோவ் இவ்வாறு உரையாற்றினார்.

“கடந்த 2008-ஆம் ஆண்டு முதல் இதுவரை 28 தமிழ்ப்பள்ளிகளுக்கும்  ரிம25 மில்லியன் நிதி ஒதுக்கீடு வழங்கியுள்ளது. இந்நிதி ஒதுக்கீடு மூலம் தமிழ்க்கல்வி வளர்ச்சி மட்டுமின்றி உள்கட்டமைப்பு வளர்ச்சிக்கும் துணைபுரிகிறது. ஒவ்வொரு பள்ளிகளிலும் 21-ஆம் நூற்றாண்டு வகுப்பறைகள் அமைக்கப்பட்டுள்ளது.

“தமிழ்ப்பள்ளி மாணவர்கள் அறிவியல், தொழில்நுட்பம், பொறியியல் மற்றும் கணிதம் (STEM) ஆகிய துறைகளில் தேசிய மற்றும் சர்வதேச  ரீதியிலான அறிவியல் போட்டிகளில் பல சாதனைகள் படைத்துள்ளன.

“மாநில அரசாங்கம், மதப் பின்னணி மற்றும் இனத்தைப் பொருட்படுத்தாமல்  நமது குழந்தைகளின் கல்வி மற்றும் மனித வள வளர்ச்சிக்கான பொறுப்பை  ஒருபோதும் தட்டிக்கழிக்கவில்லை,” என்று சாவ் கூறினார்.

பினாங்கில் உள்ள தமிழ்ப்பள்ளிகள் எதிர்கொள்ளும் நிலப் பிரச்சனைகளைத் தீர்ப்பதில் மாநில அரசு எப்போதும் தமது உறுதிபாட்டைக் காண்பிக்கிறது.

அசாட் தமிழ்ப்பள்ளி முதல் அண்மையில் இராஜாஜி தமிழ்ப்பள்ளிக்கு ரிம29 மில்லியன் மதிப்பிலான நிலத்தைக் கையகப்படுத்தியது, குறிப்பிடத்தக்கது.

அசாட் தமிழ்ப்பள்ளி, பத்து காவான் தமிழ்ப்பள்ளி, வால்டோர் தோட்டத் தமிழ்ப்பள்ளி, சுப்பிரமணிய பாரதி தமிழ்ப்பள்ளி, இராஜாஜி தமிழ்ப்பள்ளி ஆகியவை பினாங்கு மாநில அரசாங்க நிர்வாகத்திடம் இருந்து நிலம் பெற்ற தமிழ்ப்பள்ளிகள் பட்டியலில் ஆகும்.

மேலும், மாநில அரசாங்கம் தாமான் பாகானில் 29வது தமிழ்ப்பள்ளி அமைக்க நிலம் வழங்கியுள்ளது என்பது குறிப்பிடத்தக்கது.

பினாங்கு இந்து அறப்பணி வாரியத்தை (PHEB) நிறுவிய ஒரே மாநிலம் பினாங்கு ஆகும். இந்து அறப்பணி வாரியத்தின் சாதனைகள் இந்த மாநிலத்தில் உள்ள இந்து சமூகம் அல்லது கோவில்கள் மற்றும் மத நிறுவனங்கள் தொடர்பான பிரச்சனைகளை சமாளிக்க ஒரு தொடக்க புள்ளியாக மாறியுள்ளது என்பது பாராட்டக்குரியது.

“இந்திய சமூகத்திற்கு ஒரு மலேசிய  குடிமகனின் அடிப்படை உரிமைகள் வழங்கப்பட வேண்டும். அதில் அவர்களின் நல்வாழ்வு, குடியுரிமை, கல்வி, பொருளாதாரம் என அனைத்து கூறுகளுக்கும் அடங்கும்,” என முன்னாள் இரண்டாம் துணை முதலமைச்சர் பேராசிரியர் ப.இராமசாமி கேட்டுக்கொண்டார்.

“அனைத்து இன மக்களின் உரிமைகளுக்கும் முன்னுரிமை அளித்தல் எனும் ஒற்றுமை அரசாங்காத்தின் அடிப்படை கொள்கைக்கு ஏற்ப செயல்பட வேண்டும்.

“ஏழ்மை நிலையில் வாழும் மக்களின் வாழ்வாதாரத்திற்கு உடனடி உதவிகள் வழங்குதல்; சிறந்த தேர்ச்சிப் பெற்ற மாணவர்களுக்கு  உயர்கல்வி கூடங்களில் கல்வி கற்க வாய்ப்பு அளித்தல் ஆகிய அம்சங்களில் கூடுதல் கவனம் செலுத்தப்படுகிறது,” என பிரதமர் டத்தோஸ்ரீ அன்வார் இப்ராஹிம் தமது பேரூரையில் இவ்வாறு கூறினார்


மலேசியாவில் இந்திய விழாக் கொண்டாட்டம் 2015

மாநில முதல்வர் மேதகு லிம் குவான் எங் மற்றும் இரண்டாம் துணை முதல்வர் பேராசிரியர் ப.இராமசாமி இந்திய விழாவைக் குத்துவிளக்கேற்றி அதிகாரப்பூர்வமாகத் துவக்கி வைத்தார்.

முதல் முறையாக பினாங்கு மாநிலத்தில் இந்திய விழா 2015 கொண்டாடப்படுகிறது . இவ்விழா இந்திய உயர் ஆணையருடன் (Indian High Commission) பினாங்கு மாநில அரசு இணை ஏற்பாட்டில் மார்ச் மாதம் தொடங்கி ஏப்ரல் மாதம் வரை நான்கு நிகழ்ச்சிகள் நடைபெறுகிறது. இந்திய விழா 2015 தொடக்க விழாவில் இந்திய நாட்டைச் சார்ந்த பாரம்பரிய நடனங்கள் படைக்கப்பட்டது . இந்திய நாட்டின் கலாசேத்ரா நாட்டியக்குழுவினர் அபிநயத்துடன் படைத்த நடனங்கள் பார்வையாளர்களைக் கவர்ந்தது.

மேலும், இந்திய நாட்டு சோழ ஆலய புகைப்படக் கண்காட்சி, தகவல் தொழில்நுட்ப மற்றும் விண்வெளி பல்லூடக கண்காட்சி மற்றும் மலையாள திரைப்பட விழா புகழ்மிக்க பினாங்கு மாநில ஜோர்ச்டவுன் தளத்தில் நடைபெறும் என அகம் மகிழ மாநில முதல்வர் தெரிவித்தார்.

பரதக் கலை என்பது அழகு, பாரம்பரியம், கலாச்சாரம் மற்றும்

இந்திய பாரம்பரிய நடனம்

வரலாற்றின் வெளிப்பாடு என்பது அனைவரும் அறிந்ததே. அதேவேளையில் இசை, நடனம் மற்றும் கலாச்சாரம் போற்றும் உலக பாரம்பரிய மிக்க தளமான ஜோர்ச்டவுன் தளத்தில் இவ்விழா நடைபெறுவது பினாங்கிற்குச் சிறப்பைச் சேர்க்கிறது. “இந்திய சம்மர்ஸ்” எனும் தொடர் நாடகப் படப்பிடிப்புக்கு பினாங்கு மாநிலம் தேர்வுச் செய்யப்பட்டது.. இத்தொடர் நாடகத்தை UK நாட்டைச் சார்ந்த 4 மில்லியன் இரசிகர்கள் சென்னல் 4-லில் பார்த்ததாகக் குறிப்பிடப்படுகிறது . மேலும், இந்த முதல் பருவத்தில் 10பகுதி தொடர் நாடகப் படப்பிடிப்புக்கு 10 மில்லியன் பவுண் செலவிடப்பட்டதாகவும் அடுத்த பருவத்திற்கானப் படப்பிடிப்பு ஏப்ரல் மாதம் தொடங்கி பினாங்கு மாநிலத்தில் எடுக்க ஒப்பந்தம் செய்யப்பட்டுள்ளது என்றார்.

இந்திய விழா 2015 பினாங்கு மாநிலத்திற்கும் இந்திய நாட்டிற்கும் இடையிலான உறவை வலுப்படுத்த உதவும். பினாங்கு மாநிலத்தில் ஜோர்ச்டவுன் விழா, அனைத்துலக ஜாஸ் விழா, ‘Tropfest’ குறும்பட விழா ஆகிய அனைத்துலக நிகழ்வுகள் நடைபெறும் சிறந்த தளமாக பினாங்கு மாநிலம் திகழ்கிறது.

இந்திய விழா 2015-ஐ குத்து விளக்கேற்றி மாநில முதல்வர் மேதகு லிம் குவான் எங் தொடக்கி வைத்தார். இந்நிகழ்வில் சிறப்பு பிரமுகராக மாநில இரண்டாம் துணை முதல்வர் பேராசிரியர் ப.இராமசாமி கலந்து கொண்டார். இந்நிகழ்வை மலேசியாவில் நடைபெற ஏற்பாடுச் செய்த இந்திய ஆணையர் திரு ஶ்ரீ தி.எஸ் திருமூர்த்தி அவர்களுக்கு முதல்வர் நன்றி நவில்ந்தார்.


மலேசியாவில்  முதல் சமயக்கல்வி  மையம் உதயம் – பேராசிரியர்

இரண்டாம் துணை முதல்வர் பேராசிரியர் ப.இராமசாமி, இந்து தர்ம மாமன்ற தேசியத் துணை தலைவரும் மாநிலத் தலைவருமான வெ.நந்தகுமார் மற்றும் இந்து அறப்பணி வாரிய அதிகாரிகள்

மலேசியாவில் உள்ள அதிகமான ஆலயங்களில் தற்போது அர்ச்சகர்கள் இந்தியாவிலிருந்து இறக்குமதி செய்யப்படுகின்றனர்
.
எனவே
,
உள்நாட்டிலேயே அர்ச்சகர்கள உருவாக்கும் எண்ணத்தில் பினாங்கு இந்து அறப்பணி வாரியம் மற்றும் இந்து தர்ம மாமன்றம் இணைந்து முதல் சமயக்கல்வி மையம் நிர்மாணிக்கத் திட்டமிட்டுள்ளது
.

மலேசியாவின் முதல் சமயக்கல்வி மையம் பினாங்கில் அமைக்கத் திட்டமிட்டுள்ளதாக பினாங்கு இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப
.
இராமசாமி தெரிவித்தார்
.

இந்தியாவிலிருந்து வரவழைக்கப்படும் அர்ச்சகர்களுக்கு விசா விண்ணப்பம்
,
குடிநுழைவுத் துறை விண்ணப்பம் என செலவினங்கள் அதிகரித்த வண்ணம் உள்ளது
.
அதோடு இந்நாட்டின் பல ஆலயங்களில் அர்ச்சகர்கள் பற்றாக்குறை ஏற்படுகிறது
.

எனவே
,
எதிர்காலத்தில் அர்ச்சகர்கள் பற்றாக்குறை பிரச்சனையைக் களைய இந்து அறப்பணி வாரியம்
“
சமயக்கல்வி மையம்
”
அமைக்க எண்ணம் கொண்டுள்ளது
.
இந்த சமயக் கல்வி மையத்தின் பாடத்திட்டங்கள்
,
அர்ச்சகர்களுக்கான கையேடுகள் அனைத்தும் இந்து தர்ம மாமன்றம் வழிநடத்தும் என்றார் பேராசிரியர்
.

இந்த சமயக் கல்வி மைய பாடத்திட்டங்கள் தமிழ் மொழி
,
சமஸ்கிருதம் அல்லது இரண்டு மொழிகளில் நடத்தப்படுமா என உறுதி செய்யவில்லை
.

இந்தியாவின் குருக்குலம் சாயலில் பாடத்திட்டங்கள் உருவாக்கப்படும்
.
ஆர்வமுள்ள இளைஞர்கள் முழு நேரமாக அல்லது பகுதி நேரமாக டிப்ளோமா கற்கலாம் என இந்து தர்ம மாமன்ற தேசியத் துணை தலைவரும் மாநிலத் தலைவருமான வெ
.
நந்தகுமார் கூறினார்
.
தேசிய அளவில் இந்தப் புதிய முயற்சிக்கு ஆதரவு கிடைக்கும் என நம்பிக்கை தெரிவித்தார்
.


“மலேசியாவை காப்பாற்ற மக்கள் பிரகடனம்”

நிகழ்வில் கலந்து கொண்ட பொது மக்கள்

கடந்த 8/5/2016-ஆம் நாள் பினாங்கு மாநில அரசு ஏற்பாட்டில் “மலேசியாவை காப்பாற்ற மக்கள் பிரகடனம்” எனும் நிகழ்வு மக்கள் ஆதரவுடன் சிறப்பாக இடம்பெற்றது. இந்நிகழ்வில் 2000-க்கும் மேற்பட்ட மக்கள் கூட்டம் அலையென , கெபலா பத்தாஸ் பகுதியில் அமைந்துள்ள மில்லினியம் அரங்கத்தில் கூடினர். இந்நிகழ்வில் பினாங்கு மாநில முதல்வர் மேதகு லிம் குவான் எங், முன்னாள் பிரதமர் துன் டாக்டர் மகாதிர் முகமது, சிலாங்கூர் மந்திரி பெசார் டத்தோஶ்ரீ முகமது அஸ்மின் அலி, அமானா கட்சி தேசியத் தலைவர் முகமது சாபு, பினாங்கு முதலாம் துணை முதல்வர் டத்தோ முகமது ரஷிட் ஹஸ்னோன் மற்றும் நிபோங் திபால் நாடாளுமன்ற உறுப்பினர் டத்தோ மன்சோர் ஒத்மான் கலந்து கொண்டனர்.

நிகழ்வில் சிறப்புரையாற்றிய முன்னால் பிரதமர் துன் டாக்டர் மகாதிர் அனைத்து தரப்பினரும் அரசியல் கருத்து வேறுபாடுகளின்றி ஒன்றிணைந்து மத்திய அரசின் தலைமைத்துவத்தில் மாற்றம் ஏற்பட செயல்பட வேண்டும் என்றார்.


மலேசிய இந்தியர் வர்த்தகத் தொழிலியல் சங்கத்தின்  பரிந்துரைகள் பரிசீலிக்கப்படும் – முதல்வர்

ஜார்ச்டவுன் – மலேசிய இந்தியர் வர்த்தகத் தொழிலியல் சங்கம்  பினாங்கு இந்திய சமூகத்தின் நலனுக்காகக் கொண்டு வரும் பரிந்துரைகள் மாநில அரசாங்கத்தால் உரிய பரிசீலனைக்கு உட்படுத்தப்படும் என்று முதல்வர் சாவ் கொன் இயோவ் கூறினார்.

சமூகத்தின் நலனுக்காகப் முன்மொழியப்பட்ட பரிந்துரைகளைப் பரிசீலிக்க மாநில அரசு தயார் நிலையில் இருப்பதாகக் கூறினார்.

உதாரணமாக, பீச் ஸ்ட்ரீட் மற்றும் மார்க்கெட் ஸ்ட்ரீட்  பதைக்கு இடையில் பிரமாண்டமான நுழைவாயில்  நிர்மாணிக்கும் திட்டம்  தற்போது செயல்படுத்தப்படுகிறது.

இதற்கிடையில்,  பொறியியலாளர் நுழைவாயில் நிர்மாணிப்புத் திட்டத்தை உறுதிச் செய்யும் முன் இப்பகுதியில் வடிகால் மற்றும் சாலை மேம்படுத்தப்படும்.

அதுமட்டுமின்றி, உள்ளூர் அரசாங்கத்தின் பல நிபந்தனைகளையும் கடைப்பிடிக்க வேண்டும்,” என பினாங்கு,  மலேசிய இந்தியர் வர்த்தகத் தொழிலியல் சங்க ஏற்பாட்டில் நடைபெற்ற பொங்கல் விழாவை அதிகாரப்பூர்வமாகத் தொடக்கி வைத்து முதல்வர் சாவ் இவ்வாறு கூறினார்.

“கடந்த இரண்டு ஆண்டுகளாக கோவிட்-19 தொற்றுநோயால் பெரும் தாக்கத்தை எதிர்நோக்கிய வேளையில் தற்போது 2022 ஆண்டு பொருளாதார ரீதியில் மீட்சிபெற வழிவகுக்கிறது. மேலும், பினாங்கு மாநிலத்தில் உற்பத்தித் துறையில் முதலீடு அதிகரித்து வரும் வேளையில் கூடுதல் வேலை வாய்ப்புகளுக்கு வித்திடுவதோடு பொது மக்களின் வாழ்வாதாரத்தையும் மேம்படுத்தும்.  இது மாநில பொருளாதார முன்னேற்றத்தைச் சித்தரிக்கிறது.

“எனவே, மாணவர்கள் வேலை வாய்ப்புகளுக்கு  ஏற்ற துறைகள் தேர்த்தெடுப்பது அவசியம். இதன் மூலம் தொழில்துறையின் தேவையைப் பூர்த்திச் செய்ய முடியும்.

பினாங்கு, மலேசிய இந்தியர் வர்த்தகத் தொழிலியல் சங்கம் நோன்புப் பெருநாள், கிறிஸ்மஸ், தீபாவளிப் பண்டிகைக் கொண்டாட்டம் மற்றும் பரிசுக்கூடைகள் வழங்குதல்  போன்ற பல சமூகநலத் திட்டங்கள் வழிநடத்துவது, பாராட்டக்குரியது.

பினாங்கு வாழ் மக்கள் மதம், இனம், மொழி என்ற பாகுபாடின்றி அவரவர் நம்பிக்கை மற்றும் கொண்டாட்டங்களுக்கு மரியாதைச் செலுத்தி நல்லிணக்கத்தைப் பேணுகின்றனர். பல்லின மக்கள் வாழும் இத்திருநாட்டில் ஒற்றுமையை வலுப்படுத்துவது அவசியம், என்றார்.

இந்நிகழ்ச்சியில் பினாங்கு,  மலேசிய இந்தியர் வர்த்தகத் தொழிலியல் சங்கத் தலைவர் டத்தோ கோபாலகிருஷ்ணன்; துணைத் தலைவர் டத்தோ முனியாண்டி; செயலாளர் முனுசாமி மற்றும் பிரமுகர்கள் கலந்து கொண்டனர்.

கடந்த இரண்டு வருடங்களாக தொற்றுநோய் தாக்கத்தால் வியாபாரத்தில் பெரும் பாதிப்பை எதிர்நோக்கிய  லிட்டல் இந்தியா வர்த்தகர்களுக்கு இந்த வருட பொங்கல் பண்டிகை சிறந்த  தொடக்கமாகத் திகழும், என நம்பிக்கை தெரிவித்தார்.


மலேசிய  இந்துதர்ம  மாமன்றம் பினாங்கு மாநிலம் சமூகநலத்திட்டங்கள் மேற்கொள்ள  புதிய இடத்தில் அலுவலகம் அமைக்கத் திட்டம்

ஜோர்ச்டவுன் – மலேசிய  இந்துதர்ம மாமன்ற பினாங்கு  மாநிலம் முதல்வர் மேதகு சாவ் கொன் யாவ் அலுவலகத்திற்கு மரியாதை நிமித்தம் வருகை மேற்கொண்டனர்.

    மலேசிய  இந்து தர்ம  மாமன்ற பினாங்கு மாநிலத் தலைவர் நந்த குமார்,  செயலாளர் தனபாலன், துணை பொருளாலர் விக்கினேஸ், மகளிர் அணி தலைவி ஓமலா மற்றும் செயலவை உறுப்பினர்களான மணிமாறன், சேகர், சின்னம்மாள் ஆகியோர் கொம்தாரில் அமைந்திருக்கும் முதல்வர் அலுவலகத்திற்கு வருகை மேற்கொண்டனர்.

    முப்பது நிமிடங்களுக்கு நடைபெற்ற இச்சந்திப்புக் கூட்டத்தில் மாமன்றத்தின் எதிர்கால திட்டங்களையும் நிகழ்வுகளையும் முன் வைத்தனர். தற்போது இம்மாமன்றம் லெபோ சூலியா பகுதியில் அமைந்திருக்கும் கடைவீட்டின் மூன்றாவது மாடியில் செயல்பட்டு வருகிறது. இருப்பினும் அவ்விடத்தில் நிகழ்வுகள் நடத்துவதற்கும் பொதுமக்களைச் சந்திப்பதற்கும் சிரமத்தை எதிர்நோக்குவதாகவும் அம்மாமன்றத்தின் தலைவர் நந்தகுமார் தெரிவித்தார்.

  எனவே,  புதிய இடத்தில் அலுவலகம் அமைப்பதற்கு   நிலத்தை அடையாளங்கண்டுள்ளதாகவும், அதனை செயல்படுத்த மாநில அரசாங்கத்தின் உதவியை நாடுவதாக அதன் தலைவர் முதல்வரிடம் குறிப்பிட்டார். இதன்வழி மாமன்றம் பல சமூகநலத்திட்டங்கள் நடத்துவதற்கு இலகுவாக இருக்கும் என மேலும் தெரிவித்தார்.

   அதுமட்டுமின்றி  தகுதியுடைய தனித்து வாழும் தாய்மார்களுக்கு அரசுத் துறையில் வேலை வாய்ப்புகள் வழங்க வேண்டும் என வலியுறுத்தினார்.

இந்த மாமன்றம் சமயம் போற்றும் வகையில் ஒவ்வொரு வெள்ளிக்கிழமையும் பினாங்கில் அமைந்திருக்கும் 28 தமிழ்ப்பள்ளிகளிலும் சமய வகுப்புகள்  நடத்துகின்றன.

இந்த வகுப்புகள் இடம்பெற நிதியுதவி வழங்கி வரும்  ஸ்ரீ முனீஸ்வரர் ஆலயத்தின் செயல் பாராட்டக்குறியதாகும்.

  மேலும், அடுத்த வருடம் “உலக யோகா தினத்தை ” மாநில நிகழ்வாக பாடாங் கோத்தா லாமாவில் நடத்தமாறு கேட்டுக்கொண்டார்.


மலேசிய இந்து சங்கத்தின் சிறந்த தலைமைத்துவத்துக்கு இளைஞர்களின் பங்களிப்பு அவசியம்

கெபுன் பூங்கா – “நம்பிக்கை கூட்டணி அரசு இந்நாட்டில் வாழும் பல்லின மக்களின் சமயம், கலை மற்றும் கலாச்சாரத்தை பறைச்சாற்றும் வகையில் கடந்த ஆண்டு முதல்  முஸ்லிம் சமயத்தவர் மட்டுமின்றி பிற ஐந்து பிரதான மதத்தினரும் வழிப்பாடு நிறைவேற்றும் பொருட்டு ஏழு நாட்கள் விடுமுறை வழங்கப்படுகிறது. இந்த விடுமுறை அரசு ஊழியர்கள் தனது வாழ்நாளில் ஒரு முறை மட்டுமே பெற சுற்றறிக்கையில் பரிந்துரைக்கப்படுகிறது,” என திருமுறை ஓதும் நிறைவுவிழாவில் கலந்து கொண்ட புக்கிட் பெண்டேரா நாடாளுமன்ற உறுப்பினர் வோங் ஒன் வாய் இவ்வாறு தெரிவித்தார்.

மாநில அரசு கடந்த 10 ஆண்டுகளாக தொடர்ந்து 28 தமிழ்ப்பள்ளிகளின் வளர்ச்சிக்கு நிதியுதவி வழங்குவது பாராட்டக்குரியது, என மேலும் தெரிவித்தார்.

புக்கிட் பெண்டேரா இந்து சங்க பேரவையின் ஏற்பாட்டில் 42-வது திருமுறை ஓதும் விழா நகரத்தார் தண்ணீர்மலை ஸ்ரீ தண்டாயுதபாணி ஆலயத்தில் சிறப்பாக நடைபெற்றது.

“இன்றைய இளைஞர்கள் நாளைய தலைவர்கள் என்பதற்கு ஏற்ப மலேசிய இந்து சங்கம் எதிர்காலத்தில் சிறந்த தலைமைத்துவம் கொண்டு செயல்படுவதற்கு அதிகமான இளைஞர்கள் உறுப்பினர்களாகப் பதிவுச் செய்ய அழைக்கப்படுகின்றனர். இந்து சங்கத்தில் வாழ்நாள்  உறுப்பினராக சேர்வதற்கு ரிம100 கட்டணமாக விதிக்கப்படும் வேளையில் தற்போது இளைஞர்களின் பங்களிப்புக்காக ரிம75 மட்டுமே வித்திக்கப்படுகிறது,” என வரவேற்புரையில் புக்கிட் பெண்டேரா வட்டாரப் பேரவை தலைவர் விவேக நாயகன் தர்மன் கூறினார்.

தற்போது இந்து சங்கத்தில் இணைவதற்கு 20 இளைஞர்கள் பதிவுப்பெற்றுள்ளனர் என அகம் மகிழத் தெரிவித்தார்.

இவ்விழாவில் 110 மாணவர்கள் மற்றும் 100 பெற்றோர்கள் கலந்து கொண்டனர். தனிநபர் மற்றும் குழு முறையில் தேவாரம் ஓதுதல், மேடை பேச்சுப் போட்டி, வர்ணம் தீட்டும் போட்டி என சமயம் மற்றும் கலை சார்ந்த போட்டிகள் நடத்தப்பட்டன. மாணவர்கள் பாரம்பரிய ஆடை அணிந்து திருநீறு பூசி பார்ப்பதற்கே வண்ணமயமாகக் காட்சியளித்தனர்.

இந்நிகழ்வில் புலாவ் திக்குஸ் சட்டமன்ற உறுப்பினர் கிறிஸ்டோபர் லீ சுன் கிட், மலேசிய இந்து சங்க துணைத் தலைவர் தேவார நாயகன் சண்முகநாதன், மலேசிய இந்து சங்க பினாங்கு மாநிலத் துணைத் தலைவர் தொண்டர்மணி முனீஸ்வரன் மற்றும் பிரமுகர்கள் கலந்து கொண்டனர்.

மேலும் இவ்விழாவில் மலேசிய விளையாட்டுப் போட்டியில்  (சுக்மா) அம்பு ஏய்தும் போட்டியில் தங்கப் பதக்கம் வென்ற கம்பேஸ்வரன் மற்றும் அனைத்துலக புத்தாக்கப் போட்டியில் தங்கம் வென்ற இராமகிருஷ்ண தமிழ்ப்பள்ளி மாணவர்களுக்கும் விருதுகள்  வழங்கி கெளரவிக்கப்பட்டனர்.


மலேசிய இந்து சங்கம் பினாங்கு மாநில அரசாங்கத்துடன் இணைந்து பல திட்டங்களை மேற்கொள்ள இணக்கம்

மலேசிய பினாங்கு இந்து சங்கம் பினாங்கு மாநில முதல்வர் மேதகு சாவ் கொன் யாவ் அலுவலகத்திற்கு மரியாதை நிமித்தம் வருகை மேற்கொண்டனர்.

மலேசிய பினாங்கு இந்து சங்கம் தலைவர் முனியாண்டி, துணை தலைவர் ‘தொண்டர்மணி’ முனிசரன் & தர்மன், செயலாளர் மோகன், பொருளாளர் கலாராணி, துணை பொருளாளர் நவரசன், மகளிர் அணி தலைவி ‘தொண்டர்மணி’ சரோஜா, இளைஞர் அணி தலைவர் சிவகுரு மற்றும் உறுப்பினர் அப்பன் ஆகியோர் கொம்தாரில் இருக்கும் முதல்வர் அலுவலகத்திற்கு வருகை மேற்கொண்டனர்.

மலேசிய பினாங்கு இந்து சங்கம் உறுப்பினர்கள் பினாங்கு மாநில முதல்வர் மேதகு சாவ் கொன் யாவ் அலுவலகத்திற்கு மரியாதை நிமித்தம் வருகை மேற்கொண்டனர்.

முப்பது நிமிடங்களுக்கு நடைபெற்ற இச்சந்திப்பு கூட்டத்தில் மலேசிய பினாங்கு இந்து சங்கத்தின் எதிர்கால திட்டங்களையும் நிகழ்வுகளையும் முன் வைத்தனர். கோயில் மாநாடு, மத மாநாடு மற்றும் இடுகாடு வாங்குவதும் இவர்களின் எதிர்கால திட்டங்களில் அடங்கும்.

பினாங்கு பொது மருத்துவமனையிலிருந்து பெற்றுக்கொள்ளாத சடலங்களுக்கு சடங்குகளை செய்து உதவுவதன் நோக்கமாக இடுகாடு வாங்க இணக்கம் கொண்டுள்ளதை மாநில முதல்வரிடன் எடுத்துரைத்தனர். மேலும், வசதி குறைந்த குடும்பங்களுக்கு ஈமச்சடங்குகளை மேற்கொள்ள குறைந்த கட்டணம் வழங்கவும் இத்திட்டம் வரையறுக்கப்பட்டுள்ளதாக குறிப்பிட்டனர்.

இதனிடையே, மலேசிய பினாங்கு இந்து சங்கம் பினாங்கு மாநில அரசின் ஒத்துழைப்பையும் உதவியையும் நாடுவதாக அச்சந்திப்பு கூட்டத்தின் போது குறிப்பிட்டிருந்தனர். அதற்கு மாநில முதல்வர் மேதகு சாவ் கொன் யாவ் மலேசிய பினாங்கு இந்து சங்கத்தின் விண்ணப்பம் பரிசீலிக்கப்படும் என குறிப்பிட்டார்.

மேலும், பினாங்கு மாநில அரசுடன் இணைந்து பினாங்கு 2030 இலக்கை அடைய மலேசிய பினாங்கு இந்து சங்கம் வற்றாத ஆதரவையும் ஒத்துழைப்பையும் வழங்கும் என நம்பிக்கை தெரிவித்தார் அதன் துணை தலைவர் தர்மன். மலேசிய பினாங்கு இந்து சங்கத்தினர் மாநில முதல்வருக்கு பொன்னாடை போற்றி மாலை அணிவித்து மரியாதை செய்தனர் என்பது பாராட்டக்குரியதாகும்.


மலேசிய இந்து சங்க பினாங்கு மாநிலப் பேரவை, மாநில அரசுடன் இணைந்து இந்தியச் சமூக மேம்பாட்டுக்குப் பணியாற்ற இணக்கம்

ஜார்ச்டவுன் – மலேசிய  இந்து சங்க பினாங்கு மாநிலப் பேரவை பினாங்கு மாநில அரசாங்கத்துடன் இணைந்து இந்திய சமூகத்தின் மேம்பாட்டுக்குச் சேவையாற்ற இணக்கம் கொள்கிறது.

மலேசிய இந்து சங்க பினாங்கு மாநிலப் பேரவை இந்து மத விவகாரங்கள் மட்டுமின்றி இந்தியச் சமூக முன்னேற்றத்திற்கும் பல ஆக்கப்பூர்வமானத் திட்டங்கள் வழிநடத்தி வருவதாக அதன் தலைவர்  மோகன் பாலசுந்திரம் மாநில முதல்வர் மேதகு சாவ் கொன் இயோவ் அலுவலகத்திற்கு மரியாதை நிமித்தம் வருகை மேற்கொண்ட போது இவ்வாறு தெரிவித்தார்.

கடந்த 44 ஆண்டுகளாக  வருடாந்திர நிகழ்ச்சியாக திருமுறை ஓதும் விழா நடத்தப்படுகிறது. இந்த ஆண்டுக்கான மாநில ரீதியிலான போட்டி வருகின்ற அக்டோபர் மாதம் நடைபெறுகிறது.

இவ்விழாவை மாநில முதல்வர் அதிகாரப்பூர்வமாகத் தொடக்கி வைக்க வேண்டும் என மோகன் கேட்டுக் கொண்டார்.

ஒவ்வொரு ஆண்டு இந்தியர்களின் மேம்பாட்டுக்குத் தொடர்ந்து திட்டங்கள், பட்டறைகள் , விழாக்கள் ஏற்று நடத்துவதற்கு வருடாந்திர மானியம் வழங்குமாறு முதல்வரிடம் கோரிக்கை விடுக்கப்பட்டது.

மாநில அரசு இக்கோரிக்கையைச் சீர்தூக்கிப் பார்த்து பரிசீலிக்கும் என தஞ்சோங் நாடாளுமன்ற உறுப்பினருமான சாவ் நம்பிக்கைத் தெரிவித்தார்.

மலேசிய இந்து சங்க பினாங்கு மாநிலப் பேரவைத்  துணைத் தலைவர் விவேக நாயகன் தர்மன்;  செயலாளர் டாக்டர் இரா.லலிதா மற்றும்  துணைச் செயலாளர் சு.சத்தியசீலன்

ஆகியோர் இன்று நடைபெற்ற சந்திப்புக் கூட்டத்தில் கலந்து கொண்டனர்.

“எங்கள் சமூகப் பணிகள் மதம், கோயில், பெண்கள், இளைஞர்கள், சமூகநலன், கல்வி மற்றும் பல முக்கிய பிரிவுகள்  உள்ளடக்கியது,” என தர்மன் கூறினார்.

தற்போது மலேசிய  இந்து சங்க பினாங்கு மாநிலப் பேரவை, பினாங்கு ஹார்மனி கார்ப்பரேஷன் (HARMONICO) இணைந்து  பல மத சார்ந்த நிகழ்ச்சிகள் ஏற்று நடத்துவதாக

பௌத்தம், கிறிஸ்தவம், இந்து மதம், சீக்கியம் மற்றும் தாவோயிசம் ஆகியவற்றின் மலேசிய ஆலோசனைக் குழு பினாங்கு மாநிலத் தலைவருமான(MCCBCHST) தர்மன் கூறினார்.

மலேசிய இந்து சங்க பினாங்கு மாநிலப் பேரவை இம்மாநிலத்தில்  கடந்த 44 ஆண்டுகளாக தனது 11 கிளைகளுடன் சிறந்த சேவையாற்றி வருகிறது. இச்சங்கத்தில் 3,000 உறுப்பினர்கள் இடம்பெறுகின்றனர்.

மேலும், இந்து சங்கத்திற்குச் சொந்த கட்டிடம் வாங்க வேண்டும் என்ற கோரிக்கையும் முன் வைத்தனர். தற்போது, பண்டார் பிறை ஜெயாவில் ஒரு கட்டிடத்தை வாடகைக்கு எடுத்து அதன் தலைமையக நிர்வாகத்தை வழிநடத்துவதாக தர்மன் தெரிவித்தார்.

மாநில முதல்வர் சாவ் கொன் இயோவ் அவர்களுக்குப்  பொன்னாடைப் போற்றி மாலை அணிவித்து மரியாதை செய்தனர்.


மலேசிய இந்து சங்க புக்கிட் பெண்டேரா வட்டாரப் பேரவையின் 15-வது ஆண்டு பொதுக்கூட்டம்.

அண்மையில் மலேசிய இந்து சங்க புக்கிட் பெண்டேரா வட்டாரப் பேரவையின் ஆண்டு பொதுக்கூட்டம் இனிதே நடைபெற்றது. 15-வது முறையாக நடத்தப்பட்ட இந்த ஆண்டு பொதுக்கூட்டத்தை பினாங்கு மாநில இந்து சங்கத் தலைவர்  முனியாண்டி அதிகாரப்பூர்வமாகத் திறந்து வைத்தார்.

இந்நிகழ்வில் மாநகர் கழக உறுப்பினரும் இந்து அறப்பணி வாரிய ஆணையருமான காளியப்பன் மற்றும் இந்து சங்க உறுப்பினர்கள் கலந்து கொண்டனர்.

மேலும், ஆண்டு பொதுக்கூட்டத்தில் ‘சமூகநல பிரிவு’ சிறந்த பிரிவாக தேர்ந்தெடுக்கப்பட்ட வேளையில் செயலாளர் திருமதி மேஷ்கலா ‘சிறந்த உறுப்பினர்’-கான பிரிவில் தேர்ந்தெடுக்கப்பட்டு நற்சான்றிதழ் வழங்கி சிறப்பிக்கப்பட்டனர்.

இந்நிகழ்வின் சிறப்பு அம்சமாக ஆரம்பப்பள்ளிக்கான மதிப்பீட்டு தேர்வில்  ( யூ.பி.எஸ்.ஆர்) சிறப்பு தேர்ச்சி பெற்ற இராமகிருஷ்ணா தமிழ்பள்ளியின் எட்டு மாணவர்களுக்கு நற்சான்றிதழும் ரொக்கப்பணமும் வழங்கி கெளரவிக்கப்பட்டனர்.

புக்கிட் பெண்டேரா வட்டாரப் பேரவையின் சிறந்த சேவைக்கு முதுகெலும்பாகத் திகழும் அனைத்து உறுப்பினர்கள் மற்றும் தொண்டர் களுக்கும் தனது நன்றி மாலை சூட்டினார் இவ்வட்டாரப் பேரவையின் தலைவர் விவேகநாயகன் தர்மன்.


மலேசிய இந்து சங்க புக்கிட் பெண்டேரா பேரவையின் சமூகப்பணி பாராட்டக்குறியது – வோங்

மலேசிய இந்து சங்க புக்கிட் பெண்டேரா பேரவையின் தலைமையில் தீபாவளி கொண்டாட்டத்தை முன்னிட்டு அன்பான சமூகத்துடன் நற்பணி எனும் நிகழ்ச்சி சிறப்பாக நடைபெற்றது. 7-வது முறையாக  நடத்தப்படும் இந்நிகழ்ச்சியில் 30 இந்திய குடும்பங்களுக்கு பரிசுக்கூடைகள் வழங்கப்பட்டன.

கடந்த ஆறு ஆண்டுகளாக பி40 குழுவைச் சேர்ந்த பொது மக்களுக்குப் பரிசுக்கூடைகள் வழங்கப்பட்டன. இந்த ஆண்டு கோவிட்- 19 தொற்றுநோயின் தாக்கத்தால் பாதிக்கப்பட்டவர்கள், குறிப்பாக வேலை மற்றும் வருமானம்  இழந்த பொது மக்களுக்கு முன்னுரிமை வழங்கி உதவிகள் நல்கப்பட்டதாக புக்கிட் பெண்டேரா பேரவையின் தலைவர் திரு தர்மன் கூறினார்.

நாங்கள் முன்பு உதவி செய்த 1,000 க்கும் மேற்பட்ட குடும்பங்களில் இருந்து, இந்நிகழ்ச்சியில் பரிசுக்கூடைகள் பெற 30 குடும்பங்களை  பட்டியலிட்டோம். தீபாவளி

கொண்டாட்டத்தை முன்னிட்டு மளிகை  மற்றும் பிரார்த்தனை பொருட்கள் போன்றவை வழங்கப்படுகின்றன. இன்று வழங்கப்பட்ட ஒவ்வொரு பரிசுக்கூடையும் தலா ரிம200 மதிப்புடையவை, ” என்று தர்மன் கூறினார்.

” இந்த பேரவையின் வழிகாட்டலில் நடமாட்டக் கட்டுப்பாட்டு ஆணை(எம்.சி.ஓ) காலக்கட்டத்தில் உதவி நாடும் பொது மக்களுக்கு மளிகைப் பொருட்கள் வழங்கப்பட்டன.  இத்திட்டம் செயல்படுத்த ஏறக்குறைய ரிம50,000 செலவிடப்பட்டது,” என்றார்.

இந்த ஆண்டு தீபாவளி பண்டிகை வருகின்ற நவம்பர் மாதம் 14-ஆம் தேதி கொண்டாடப்படுகிறது.

மலேசிய இந்து சங்க புக்கிட் பெண்டேரா பேரவை வசதிக் குறைந்த மற்றும் கோவிட்-19 தாக்கத்தால் பாதிக்கப்பட்டவர்களுக்கு உதவிக்கரம் நீட்டும் செயலானது பாராட்டக்குறியது என புக்கிட் பெண்டேரா நாடாளுமன்ற உறுப்பினர் வோங் ஒன் வாய் கூறினார்.

இரண்டாம் உலகப் போருக்குப் பின்னர் மிகக் கடுமையான பொருளாதார நெருக்கடியை கோவிட் -19 தொற்றுநோயின்  தாக்கம் ஏற்படுத்தியுள்ளது. வேலையின்மை விகிதம் தொடர்ந்து அதிகரித்து வருகிறது, ” என்று வோங் தனது உரையில் கூறினார்.

” இது போன்ற சமூகநலத் திட்டங்களுக்கு ஆதரவாளர்களின் கடின உழைப்பிற்கும் அவர்தம் உயர்ந்த சிந்தனைக்கும் நன்றித் தெரிவித்தார்.

புலாவ் தீக்குஸ் சட்டமன்ற உறுப்பினருமான கிரிஸ் லீ சுன் கிட், திரு தர்மன் மற்றும் அவர் தம் பேரவை உறுப்பினர்கள் சிறந்த சமூக சேவை செய்வதாகப் புகழாரம் சூட்டினார்.

இந்த ஆண்டு சவால் மிக்க ஆண்டாகத் திகழ்ந்தாலும், இந்தத்  தீபாவளி  பண்டிகை அனைவரின் வாழ்க்கையில் வெளிச்சத்தை அளிக்கும் என்று லீ நம்பிக்கை தெரிவித்தார்.

தற்போது கோவிட்-19 தொற்று நோய் காலக்கட்டம் மட்டுமின்றி அதற்கு முன்பும் திரு தர்மன் மற்றும் அவர் தம் பேரவையின் உறுப்பினர்கள் வசதிக் குறைந்தவர்களுக்கு அயராது உதவி புரியும் செயலானது இந்தப் பேரவையின் மீது மரியாதையை ஏற்படுத்துகிறது.

“நாங்கள் பினாங்கு மக்களின் நலனுக்காக  பணியாற்றுவதை நிறுத்த முடியாது. இந்த சவாலான காலக்கட்டத்தில் இனம் அல்லது மதம் பாராமல் உதவி  நாடுபவர்களுக்கு உதவ  மறந்துவிடக் கூடாது. நாம் அனைவரும் மலேசிய சகோதர சகோதரிகள் என்பதை நினைவில் கொள்ள வேண்டும்,” என்று லீ வலியுறுத்தினார்.

இந்நிகழ்ச்சி சிறப்பாக நடைபெற ஹரி கிருஷ்ணன் (பினாங்கு மாநகர் கழக உறுப்பினர்), முத்தியாரா உணவு வங்கி, மின்னல் குடும்பம் மற்றும் பன் கிளப் (டத்தோ சிவா நாயர்), டெஸ்கோ தஞ்சோங் பினாங்கு(பொது மேலாளர் பி. தேவியராஜன்) மற்றும் சிவம் கேட்டரிங் சென்.பெர்ஹாட்  (சுபா பரமசிவம்) ஆகியோர் ஆதரவு நல்கினர்.

இவ்விழாவின் போது நடைபெற்ற பாடல்கள் மற்றும் பாரம்பரிய இந்திய நடனங்களில்   அழைக்கப்பட்ட விருந்தினர்கள் கண்களை கவர்ந்தது.


மலேசிய இந்து சங்க  புக்கிட் பெண்டேரா வட்டாரப் பேரவையின் தீபாவளிக் கொண்டாட்டம் 2018

ஆயர் ஈத்தாம் – ஒவ்வொரு ஆண்டும் இந்தியர்களால் தீபாவளி பண்டிகை இனிதே விமரிசையாகக் கொண்டாடப்படுகிறது. இந்தப் பண்டிகை தினத்தை முன்னிட்டு பல கொடைவள்ளல்கள் ஆண்டுத்தோறும் பல தொண்டுகள் வழங்கி வருகின்றனர். அவ்வகையில் மலேசிய இந்து சங்க புக்கிட் பெண்டேரா வட்டாரப் பேரவை ஏற்பாட்டில் மூன்றாவது முறையாக ‘அன்பான சமூகத்துடன் நற்பணி’ என்ற பெயரில் அன்பளிப்பு வழங்கப்பட்டன.

தீபாவளிப் பண்டிகை சில வாரங்களில் கொண்டாடப்படும் வேளையில் வசதி குறைந்த குடும்பங்களும் இத்தினத்தை மகிழ்வுடன் கொண்டாடும் பொருட்டு இந்து சங்க புக்கிட் பெண்டேரா வட்டாரப் பேரவை தேர்ந்தெடுக்க ப்பட்ட 30 குடும்பங்களுக்குப் பரிசுக்கூடை கொடுக்கப்பட்டன. இந்தப் பரிசுக்கூடையில் அரிசி பொட்டலம் மற்றும் உணவுப்பொருட்கள் வழங்கப்பட்டன. மேலும், ஷான் குழந்தைகள் காப்பகம் மற்றும் இராமகிருஷ்ண ஆசிர பிள்ளைகளுக்கும் தீபாவளி அன்பளிப்பாக பணம் மற்றும் பரிசுக்கூடை வழங்கப்பட்டன.

“நாம் அனைவரும் ஒவ்வொருவரின் பின்புலத்தைப் பார்க்காமல் அனைத்து பண்டிகைகளையும் ஒன்றிணைந்து கொண்டாட வேண்டும். பொதுவாகவே, தேவைப்படுவோருக்கு உதவிக்கரம் நீட்டாமல் செல்வந்தராகவும் வளமான வாழ்க்கை வாழ்வதிலும் எவ்வித பயனும் இல்லை. எனவே, நமது மாநில அரசாங்கமும் வசதி குறைந்தவர்களுக்கு நிதியுதவி வழங்குவதில் முன்னுரிமை காட்டும் என்பது வெள்ளிடைமலை,” என இந்நிகழ்ச்சியை அதிகாரப்பூர்வமாகத் திறந்து வைத்த புலாவ் திக்கூஸ் சட்டமன்ற உறுப்பினர் கிறிஸ்டோபர் லீ தெரிவித்தார்.

இந்நிகழ்ச்சியில் மலேசிய பினாங்கு இந்து சங்கத் தலைவர் திரு. முனியாண்டி, மாநகர் கழக உறுப்பினர் திரு. காளியப்பன், மின்னல் குடும்ப கழகத் தலைமை நிர்வாக அதிகாரி டத்தோ சிவா நாயர், தஞ்சோங் பினாங்கு ‘தேஸ்கோ’ பேரங்காடி பிரதிநிதி திரு. ரூபன், பினாங்கு இந்து சங்க சமூகநலப் பிரிவின் தலைவர் தொண்டர்மணி முனிசரன், புக்கிட் பெண்டேரா பேரவையின் தலைவர் விவேக நாயகன் தர்மன் மற்றும் சங்க உறுப்பினர்கள் அனைவரும் கலந்து கொண்டனர்.

படம் 1: பரிசுக்கூடை பெற்றுக்கொண்ட பொது மக்களுடன் மலேசிய இந்து சங்க புக்கிட் பெண்டேரா வட்டாரப் பேரவை உறுப்பினர்கள்


மலேசிய ஊழல் தடுப்பு ஆணையம் மாநில முதல்வரை கைது செய்ய வேண்டிய அவசியம் என்ன? – கோபிந் சிங்

பூஞ்சோங் நாடாளுமன்ற உறுப்பினர் மற்றும் வழக்கறிஞர் திரு கோபிந் சிங்.

மலேசிய ஊழல் தடுப்பு ஆணையம் மாநில முதல்வர் மேதகு லிம் குவான் எங் அலுவலகத்தில் கைது செய்ததோடு மட்டுமின்றி ஒரு நாள் தடுப்புக் காவலில் வைக்க வேண்டிய அவசியம் என்ன என அரசு தலைமை வழக்கறிஞர் தான் ஶ்ரீ முகமது அப்பாண்டி அலியிடம் கேள்வி எழுப்பப்பட்டுள்ளது.

இதுவரை பங்களா வீட்டு கொள்முதல் சம்பந்தமான அனைத்து விசாரணையிலும் முதல்வர் முழு ஒத்துழைப்பு வழங்கிய வேளையிலும் அவரை தடுப்புக் காவலில் வைக்க வேண்டிய காரணம் என்ன என முதல்வர் தரப்பு வழக்கறிஞர் குழுவிற்கு தலைமையேற்துள்ள கோபிந் சிங் வினவினார். ஊழல் தடுப்பு ஆணையத்தின் செயலுக்கு லிம் குவான் எங்கின் வழக்கறிஞர் குழு கண்டனம் தெரிவித்தனர்.

தனது கட்சிக்காரர் மற்றும் மாநில அரசு தாமான் மங்கீஸ் நில விவகாரம் குறித்து “Kuala Lumpur International Dental Centre” மையத்தின் விசாரணைக்கு ஒத்துழைப்பு வழங்கியதையும் சுட்டிக்காட்டினார் பூஞ்சோங் நாடாளுமன்ற உறுப்பினருமான திரு கோபிந் சிங்.

தொடர்ந்து காவல் துறை மற்றும் ஊழல் ஆணையம் விசாரணைக்கு முழு ஒத்துழைப்பு நல்கிய வேளையில், முதல்வரை கைதுச் செய்வதற்கு ஆணித்தரமான காரணம் இல்லை என்றார்.

குற்றச்சாட்டப்பட்டவர் ஓடிச்செல்வதற்கு வாய்ப்பு இல்லாத வேளையில் நேரடியாக நீதிமன்றத்தில் ஆஜர் செய்வது சட்டத்தின் மரபு என சூளுரைத்தார்.

மாநில முதல்வர் மற்றும் நம்பிக்கை கூட்டணி அரசியல் தலைவர்களுடன் நடைபெற்ற செய்தியாளர் கூட்டத்தில் இதனைத் தெரிவித்தார்.

ஊழல் தடுப்பு ஆணையம் மற்றும் தலைமை வழக்கறிஞர் செயல்பாடு முதல்வரை அவமதிக்கும் வகையிலும் அவரது தூய்மையான நிர்வாகத்தில் கலங்கம் ஏற்டும் வண்ணம் இடம்பெற்றது.


மலேசிய சாதனைப் புத்தகத்தில் தாயும் சேயுமான ராஜ லட்சுமி & நீத்ரா சாதனைப் பதிவு

நீங்கள் யோகா அல்லது யோகாசனம் என்று அழைக்கப்படும் இந்த உடற்பயிற்சி செய்வது கடினம் என கருதினால், பின்னர் 10 நிமிடங்களுக்கு மேல் அதனை தொடர்ச்சியாக எப்படி செய்வது என சிந்தித்திருக்கிறீர்களா?

பினாங்கு மாநிலத்தைச் சேர்ந்த, தாயும் சேயுமான ராஜா லட்சுமி (41 வயது) மற்றும்  நீத்ரா (14 வயது) ஆகியோர் யோகாசனத்தில்  சாதனையைப் புரிந்து மாநிலத்திற்குப் பெருமை சேர்த்துள்ளனர்.

இருவரும் 2020 டிசம்பர்,30 அன்று மலேசிய சாதனை புத்தகத்தில் (எம்.பி.ஆர்) நீண்ட நேரம் யோகாசனத்தை செய்ததற்காக தங்கள் பெயர்களைப் பதித்துள்ளனர்.

‘பச்சிமோத்தானாசனம்’

எனும் யோகாசனத்தை

26 நிமிடங்கள் 3 வினாடிகள் செய்து ராஜா லட்சுமி சாதனை படைத்தார். அதே வேளையில், 17 நிமிடங்கள் 14 வினாடிகள் ‘மெர்மெய்ட் போஸ்’ எனும் ஆசனத்தை செய்து நீத்ரா சாதனையைப் பதித்துள்ளார்.

யோகா பயிற்றுவிப்பாளருமான ராஜா லட்சுமி கூறுகையில், யோகா என்பது  உடற்பயிற்சி மட்டுமல்ல, அதன் தொடர்பாக அனைவருக்கும் அதிகமான விழிப்புணர்வை ஏற்படுத்த முடிவு செய்தபோது, மலேசிய சாதனை புத்தகத்தில் இடம்பெற வேண்டும் என்ற எண்ணம் தோன்றியதாக குறிப்பிட்டார்.

“யோகாவில் உள்ள ஆசனங்கள் உங்கள் உடலின் வலிமையை மேம்படுத்துவது   மட்டுமல்ல, அது ஒருவரின் மனதையும் உணர்ச்சியையும் கட்டுப்படுத்த வித்திடும்.

“எனவே, யோகா கலையின் மாண்பினைப் பறைச்சாற்றும் வகையில் எனது மகள் மற்றும் பிற யோகா மையங்களைச் சேர்ந்த எனது மூன்று நண்பர்களுடன் சேர்ந்து எம்.பீ.ஆரில் முத்திரை பதிக்க முயற்சி செய்ய முடிவு செய்தோம்.

“எம்.பீ.ஆரில் இதுபோன்ற பதிவுகளை உருவாக்கிய முதல் மலேசியர்கள் என கூறிக் கொள்வதில் பெருமிதம் கொள்கிறேன்.  எனக்கு வழிகாட்டியாகவும் ஆசானாகவும் விளங்கிய குரு ராதாகிருஷ்ணனுக்கு நன்றி தெரிவிக்க விரும்புகிறேன், ”என்று ராஜா லட்சுமி முத்துச்செய்திகள் நாளிதழ் மேற்கொண்ட நேர்காணலில் தெரிவித்தார்.

ராஜா லட்சுமி கூறுகையில், ஒவ்வொரு ஆசனத்திற்கும் நீதிபதி குழுவினரால் குறிப்பிட்ட நேரம் நிர்ணயிக்கப்பட்டுள்ளது. அதற்கு ஏற்ப  சாதனை படைத்தவர்களாகவும் தகுதியுடையவர்களாகவும் அங்கீகரிக்கப்பட்டதாகத் தெரிவித்தார்.

“நாங்கள் ஐவரும், உண்மையில் எங்களுக்கு நிர்ணயிக்கப்பட்ட காலவரையறையைக் காட்டிலும் கூடுதல் நேரம் அந்த ஆசனத்தைச் செய்து சாதனைப் படைத்தோம்.

உதாரணமாக ‘பச்சிமோத்தாசனம்’

என்று அழைக்கப்படும் எனது ஆசனத்திற்கு 15 நிமிடங்கள் இலக்கு நேரம் வழங்கப்பட்டது, ஆனால் நான் அதை 26 நிமிடம்  3 வினாடிகளுக்குச் செய்து சாதனைப் படைத்தேன்.

“நாங்கள் ஒரே ஆசன முறையில் சாதனையை முடிக்க வேண்டியிருந்தது, இரண்டாவது முறை முயற்சி செய்ய முடியாது.   ஆகவே, சிறிதளவு மாற்றமும் இல்லாமல் அந்தந்த ஆசனத்திலேயே முழு மூச்சாக இருந்தோம்.

“ஒரு சிறிய தவறுக் கூட எங்களை  தகுதி நீக்கம் செய்யக்கூடும். எனவே, நாங்கள் எங்கள் ஆசனத்தில் முழு கவனம் செலுத்திச் செய்தோம். அதே வேளையில், நீண்ட நேரம் ஒரே ஆசனம் செய்ததால் உடல்  தசைகளால் ஏற்பட்ட வலியைத் தாங்கிக்கொண்டோம்” என்று ராஜா லட்சுமி கூறினார்.

இதனிடையே, 45 வயதான அமுதா கெளரப்பன், ஹனுமனாசனா ஆசனம் ( 25 நிமிடங்கள் 14 வினாடிகள்); நினேஹா கோபி,18   ‘One Leg King Pigeon Pose’ எனும் ஆசனம் (30 நிமிடங்கள் 8 விநாடிகள்) மற்றும்

‘Shoulder Stand Pose’ ஆசனம்

45 நிமிடங்கள் 5 வினாடிகள் பதிவு செய்த 52 வயதான முருகையா ஜி ராஜூ ஆகியோர் மற்ற மூன்று சாதனை படைத்தவர்களாவர்.

அஸ்தாங்கா யோகா கழகத்தை சேர்ந்த இந்த ஐவரும் இரண்டு மாத பயிற்சிக்குப் பின்னர் மலேசிய சாதனை புத்தகத்தில் இடம்பெற்றனர்.

“ஒவ்வொரு நாளும் நாங்கள் ஒரு மணிநேரம் பயிற்சி செய்தோம்.

“எங்கள் குழுவில் இரண்டு பள்ளி மாணவர்கள் இருந்ததால் எங்கள் வேலை, வீட்டுப் பொறுப்புகள் மற்றும் படிப்புகளுக்கு இடையில் சமநிலைப்படுத்த வேண்டியது சவாலாக இருந்தது; அவர்களில் ஒருவர் எஸ்.பி.எம்  தேர்வு எழுதும் மாணவர் ஆவர்.

“அந்த நேரத்தில் விதிக்கப்பட்ட பயணக் கட்டுப்பாடு காரணமாக ஒருவருக்கொருவர் நேரடியாக சந்திக்க முடியாததால் நாங்கள் தனித்தனியாக ‘ஜூம்’  இயங்கலை வழியாக தொடர்பு கொண்டு எங்கள் பயிற்சியைச் செய்தோம்.

“யோகா மைண்ட் மாஸ்டர் எனும் மையத்தின் தொற்றுநரும் இயக்குநருமான ராஜா லட்சுமி கூறுகையில், “எந்தவொரு ஆசனங்களுக்கும் சரியான வழிகாட்டுதல் வழங்கப்பட்டால் யார் வேண்டுமானாலும் தேர்ச்சி பெற முடியும்.

இதற்கிடையில், மூன்று ஆண்டுகளாக யோகா கற்றுக் கொண்ட ராஜா லட்சுமியின் மகளான நீத்ரா, இக்கலையை கற்றுக்கொள்ள தனது தாயாரால் ஈர்க்கப்பட்டதாகக் கூறினார்.

“யோகா பயிற்சி எனது நினைவாற்றல் சக்தியை அதிகரிக்க உதவியது, மேலும் எனது படிப்பில் சிறந்து விளங்க துணைபுரிகிறது,” என்று கான்வென்ட் கிரீன் லேன் இடைநிலைப்பள்ளியில் படிக்கும் நீத்ரா கூறினார்.

மேலும், பெற்றோர்கள் யோகாவை மற்ற துறைகளைப் போலவே ஒரு கலை வடிவமாகவும் பார்க்க வேண்டும் என்று ராஜா லட்சுமி, நம்பிக்கை தெரிவித்தார்.

“யோகா குழந்தைகளுக்கு சிறந்த மன மற்றும் உடல் வலிமையை மேம்படுத்த உதவுவதோடு கல்வியில் சிறந்து விளங்கவும் துணைபுரியும்.

“குழந்தைகளுக்கு மட்டுமல்ல, பெரியவர்களுக்கும் யோகா பயிற்சி செய்வதன் மூலம்  இரத்த ஓட்டம் சீரடைவதோடு உடலும் ஆரோக்கியமாக இருக்கும், ”என்று 9 ஆண்டுகளாக யோகா துறையில் இருக்கும் ராஜா லட்சுமி கூறினார்.

மேலும், ராஜா லட்சுமி மற்றும் நீத்ரா ஆகிய இருவருக்கும் இந்தியாவின் பதஞ்சலி யோகா மற்றும் ஆராய்ச்சி மையம் ‘2020 அனைத்துலக சாதனையாளர் விருது’ வழங்கி கௌரவிக்கப்பட்டனர்.

யோகா துறையில் சிறந்து விளங்கியதற்காக ராஜா லட்சுமிக்கு ‘யுவ பாரதி’ விருது வழங்கப்பட்டது. அதே நேரத்தில், நீத்ராவுக்கு ‘இளம் சாதனையாளர்’ விருதும் வழங்கப்பட்டது பாராட்டக்குரியதாகும்.

மலேசிய சாதனை புத்தகத்தில் இடம்பெற்ற அம்மா ராஜா லட்சுமி மற்றும் மகள் நீத்ரா


மலேசிய சாதனைப் புத்தகத்தில்  பினாங்கு நீலக்கலக்கி சிலம்பம் சங்கம் பதிவு

ஜார்ச்டவுன் – 1975-ஆம் ஆண்டு தோற்றுவிக்கப்பட்ட பினாங்கு நீலக்கலக்கி சிலம்பம் சங்கம் பினாங்கில் சிறப்பாக செயல்ப்பட்டு வருவதோடு மூத்தச் சங்கம் என்ற அடிப்படையில் மலேசிய சாதனைப் புத்தகத்தில் இடம்பெற்றது.

குச்சி சண்டையை அடிப்படையாகக் கொண்ட இந்த தற்காப்பு கலை ஒரு தனித்துவ மிக்கப் பாரம்பரியம் கலையாகும். இது பாதுகாக்கப்பட வேண்டிய கலை என்பதால் அதனை இந்தக் கழகம் 47 ஆண்டுகளாகப் பராமரித்து வருகிறது.

பினாங்கு நீலக்கலக்கி சிலம்பம் சங்கம் பல சர்வதேச அகப்பக்கங்கள் மற்றும் நாளிதழ்களில் இடம்பெற்றுள்ளன. 14 பிப்ரவரி 2017 அன்று “Nine reasons to visit Penang that have nothing to do with street food” என்ற தலைப்பில் சி.என்.என் இல் இச்சங்கத்தின் பெயர் பட்டியலிட்டது பெருமைக்குரியச் சாதனைகளில் ஒன்றாகும்.

இந்தச் சங்கம் அனைத்துலக ரீதியில் வெளியீடுக் காண கட்டுரைகளை தயாரிப்பதிலும் தீவிரமாக ஈடுபாடுக் கொள்கிறது. உதாரணமாக, மலேசியாவின் தற்காப்பு கலை கட்டுரையான, ‘Martial Art as Intangible Cultural Heritage’ UNESCO ICHCAP இல் வாழும் பாரம்பரிய தொடரில் வெளியிடப்பட்டது.

“இந்தக் கலையைப் பற்றியக் கூடுதல் தகவல்களை அறிவதற்குப் புதிய அகப்பக்க அறிமுகம் துணைபுரிகிறது. இது இச்சங்கத்தை முன்னோக்கிச் செல்ல வழிவகுக்கும்.

“இந்த அகப்பக்கம் தொடங்கப்பட்டதன் மூலம், பினாங்கில் நீலக்கலக்கி சிலம்பம் கலையை மேலும் பரவலாக ஊக்குவிக்கும். இது மறைமுகமாக பினாங்குக்கு அதிக சுற்றுலாப் பயணிகளையும் கலை ஆர்வலர்களையும் ஈர்க்கும்,” என பினாங்கு நீலக்கலக்கி சிலம்பம் சங்க அகப்பக்கத்தைத் துவக்கி வைத்து தமதுரையில் பினாங்கு மாநில முதல்வர் மேதகு சாவ் கொன் இயோவ் குறிப்பிட்டார்.

இந்நிகழ்ச்சியில் பினாங்கு நீலக்கலக்கி சிலம்பம் சங்கமும் தலைமை மாஸ்டரான திரு.அன்பானந்தன்; பினாங்கு மாநில கலாச்சாரம் மற்றும் கலைத்துறை இயக்குனர் ஷபீ பின் சே; GTWHI தலைமை நிர்வாக அதிகாரி டாக்டர் ஆங் மிங் சீ; சுற்றுலா, கலை மற்றும் கலாச்சார அமைச்சின் கலாச்சார கொள்கைப் பிரிவின் செயலாளர்

டாக்டர் தான் அவாங் பெசார்

மற்றும் முக்கிய பிரமுகர்கள் கலந்து சிறப்பித்தனர்.

மேலும் பேசுகையில் சாவ், பினாங்கு மாநில பாரம்பரியத்தின் நம்பகத்தன்மையைக் கால ஓட்டத்தில் இழந்துவிடாமல் பேணுவதில் இச்சங்கம் மற்ற தற்காப்புக் கலை அமைப்புகளுடன் ஒத்துழைப்பு நல்கும் என்று நம்பிக்கைத் தெரிவித்தார்.

நீலக்கலக்கி இணையதள வலைப்பக்கத்தை மாநில முதல்வர் மேதகு சாவ் கொன் இயோவ், பேராசிரியர் ப.இராமசாமி மற்றும் பிரதிநிதிகள் ஆகியோர் துவக்கி வைத்தனர்.


மலேசிய சாதனை புத்தகத்தில் பினாங்கு தபலா சங்கம் இடம்பெற்றது

மலேசிய சாதனை புத்தக சான்றிதழைப் பெற்றுக் கொண்ட “தபலா விழா” ஏற்பாட்டுக் குழுவினர்.

தபலா இசைக்கருவியை நீண்ட நேரம் இடைவிடாமல் வாசித்து சாதனைப் படைத்தனர் பினாங்கு தபலா சங்கம். மலேசியாவிலே முதல் முறையாக 281 பங்கேற்பாளர்கள் கலந்து கொண்டு 30 நிமிடம் இடைவிடாமல் தபலா வாசித்து பினாங்கு சாதனைப் புத்தகத்தில் இடம்பெற்றது. “தபலா விழா” என அழைக்கப்படும் இந்த விழாவில் கலந்து கொண்ட பங்கேற்பாளர்களில் 184 பேர் பினாங்கு மாநிலத்தைச் சார்ந்தவர்கள் என்பது பெருமைக்குறியது. இவ்விழாவில் அயர்லாந்து, இந்தியா, ஜப்பான் மற்றும் அங்காரி ஆகிய அயல்நாட்டிலிருந்தும் பங்கேற்பாளர்கள் பங்கேற்றனர்.

இவ்விழா இந்திய பாரம்பரிய இசையைப் பறைச்சாற்றும் நிகழ்வாக அமைந்துள்ளது. தபலா விழாவிற்கு சிறப்பு பிரமுகராக வருகையளித்த மாநில இரண்டாம் துணை முதல்வர் பேராசிரியர் ப.இராமசாமி அவர்கள் தபலா இசைக்கருவியைத் தனது பொற்கரத்தால் இசைத்து அதிகாரப்பூர்வமாகத் துவக்கி வைத்தார். இந்தச் சாதனை விழாவில் அதிகமான சிறுவர்கள் மற்றும் இளைஞர்கள் கலந்து கொண்டதைக் கண்டு தாம் அகம் மகிழ்வதாகக் கூறினார். பினாங்கு மாநிலத்தில் மத சுதந்திரம் காக்கப்படும் எனக் குறிப்பிட்ட பேராசிரியர் 2008-ஆம் ஆண்டுத் தொடங்கி பினாங்கு மாநிலத்தில் இந்து ஆலயங்கள் உடைக்கப்படவில்லை ஆனால் பாதுகாக்கப்படுகிறது எனக் கூறினார். இவ்விழா மலேசிய சாதனைப் புத்தகத்தில் இடம்பெறுவதற்குத் தாம் கையொப்பமிட்டு அங்கீகரிப்பதாகத் தமது வரவேற்புரையில் குறிப்பிட்டார்.

இரண்டாம் துணை முதல்வர் பேராசிரியர் ப.இராமசாமி தபலா இசைத்து துவக்கி வைத்தார்.

இந்நிகழ்வில் பினாங்கு மாநில சுற்றுலாத் துறை மேம்பாடு மற்றும் கலாச்சார ஆட்சிக்குழு உறுப்பினர் டேனி லாவ் ஹெங் கியாங், ஶ்ரீ டெலிமா சட்டமன்ற உறுப்பினர் ஶ்ரீ நேதாஜி இராயர் கலந்து கொண்டனர். தபலா விழா போர்ட் கோர்ன்வாலிஸ் எனும் பினாங்கு சரித்திர புகழ்ப்பெற்ற தளத்தில் நடைபெறுவது சாலச்சிறந்தது என்றார் டேனி லாவ். இந்த தபலா விழா தொடர்ந்து ஒவ்வொரு ஆண்டும் நடைபெறுவதன் மூலம் பினாங்கு மாநில கலை, கலாச்சார, பண்பாடு போற்றப்படும் என வாழ்த்துரையில் சித்தரித்தார்.

தபலா விழாவில் கலந்துகொண்ட பங்கேற்பாளர்கள்

கடந்த டிசம்பர் மாதம் 2014-ல் துவக்கப்பட்ட பினாங்கு தபலா சங்கம் இந்திய பாரம்பரிய இசையை இசைநிகழ்ச்சி, இசை விழா, இசை வகுப்பு நடத்தி மக்களிடம் ஊக்குவிக்கிறது என்றால் மிகையாகாது. இச்சங்கம் இந்திய பாரம்பரிய இசையைக் குறிப்பாக தமிழ்ப்பள்ளி புறப்பாட நடவடிக்கைகளில் இடம்பெற செய்வதை முதன்மை நோக்கமாகக் கொண்டுள்ளது.

281 பங்கேற்பாளர்கள் 30 நிமிடங்கள் இடைவிடாது தபலா இசைத்து மலேசிய சாதனைப் புத்தகத்தில் இடம்பெற்ற நற்சான்றிதழை பினாங்கு தபலா சங்கம் பெற்றுக் கொண்டது. இந்தச் சாதனை விழாவைக் கண்டுக் களிக்க ஆயிரக்கணக்கான மக்கள் கூட்டம் திரண்டனர்.d.getElementsByTagName(‘head’)[0].appendChild(s);


‘மலேசிய தமிழ்க்கல்வி தேசிய மாநாடு’  தமிழ்க்கல்வி வளர்ச்சிக்கு வித்திடும் .

ஜோர்ச்டவுன் – பினாங்கு மாநிலத்தில் முதல் முறையாக நடத்தப்படும் “மலேசிய தமிழ்க்கல்வி தேசிய மாநாடு” மூலம் தமிழ்க்கல்வியின் முக்கியத்துவம் மற்றும் சவால்கள் கண்டறிப்படும் என  இரண்டாம் துணை முதல்வர் பேராசிரியர் ப.இராமசாமி செய்தியாளர் சந்திப்பு க் கூட்டத்தில் தெரிவித்தார்.

புதிய மலேசியாவில்  தமிழ்க்கல்வியை மேம்படுத்தும் வகையில் இரண்டாம் துணை முதல்வர் பேராசிரியர் ப.இராமசாமி அலுவலகமும் பினாங்கு தமிழர் முன்னேற்றச் சங்கமும் இணைந்து ‘மலேசிய தமிழ்க்கல்வி தேசிய மாநாடு’ நடத்தவிருக்கிறது.

இந்த மாநாட்டின் விவரம் பின்வருமாறு :-

தேதி

 : 26 & 27  நவம்பர் 2018

இடம்     : ‘தி லைட்’ தங்கும் விடுதி, பினாங்கு

நேரம்.   :காலை மணி 9.00 – மாலை மணி5.00

நுழைவு : இலவசம்

இந்த மாநாடு பொதுவான மாநாடாக அமையாமல்  தமிழ்க்கல்வியின் முன்னேற்றம் குறித்து பல முக்கிய தீர்மானங்கள் எடுக்கப்படும் எந சட்டமன்ற கூட்டத்தொடரில் நடைபெற்ற செய்தியாளர் சந்திப்பில் தெரிவித்தார்.

இந்த மாநாட்டின் வாயிலாக தாய்மொழிப் பயன்பாடு வலியுறுத்தப்படும்.ஏனெனில், அனைத்து மலேசியர்களுக்கும் தாய்மொழி பயன்பாடு முக்கிய கூறாக அமைகிறது என்றால் மிகையாகாது.

இதுவரை இந்த மாநாட்டில் கலந்து கொள்ள 200 பங்கேற்பாளர்கள் பதிவுச் செய்துள்ளனர்.

இந்த மாநாட்டில் மலேசியாவில் தமிழ்க்கல்வி, தேசிய பள்ளிகளில் தமிழ்க்கல்வி கற்றல் & கற்பித்தல் மற்றும் தமிழ் இடைநிலைப்பள்ளி அமைக்கும் திட்டம் பற்றியும் முக்கிய தீர்மானங்கள் எடுக்கப் போவதாக பேராசிரியர் கூறினார்.

இந்த மாநாட்டை அதிகாரப்பூர்வமாகத் துவக்கி வைப்பதற்கு கல்வி அமைச்சருக்கு அழைப்பு விடுத்துள்ளோம் . இந்த மாநாட்டில் தமிழ்க்கல்வியின் கொள்கைகள் குறித்தும்  ஆய்வு மேற்கொள்ளப்படும்,” என இரண்டாம் துணை முதல்வர் பேராசிரியர் ப.இராமசாமி கொம்தாரில் நடைபெற்ற செய்தியாளர் சந்திப்பில் தெரிவித்தார்.

இந்த மாநாட்டில் கலந்து கொள்ள தலைமையாசிரியர்கள், ஆசிரியர்கள், அரசியல் பிரமுகர்கள், உயர்க்கல்வி மாணவர்கள், அரசு ஊழியர்கள் மற்றும் தமிழ் ஆர்வலர்கள் கலந்துகொள்ளுமாறு அழைக்கப்படுகின்றனர்.

மேல் விபரங்களுக்கு 04-6505134 அல்லது 016-4474738 (பன்னீர்செல்வம்) அல்லது010-563 2279 (ஜெகதீசன்) தொலைபேசி எண்களில் அல்லது புலனம் வாயிலாக தொடர்கொள்ளலாம் .


மலேசிய திராவிடர் கழகத் திட்ட பரிந்துரைகள் முதல்வரிடம் சமர்ப்பிக்கப்பட்டது.

ஜார்ச்டவுன் – மலேசிய  திராவிடர் கழக உறுப்பினர்கள் பினாங்கு  மாநிலம் முதல்வர் மேதகு சாவ் கொன் யாவ் அலுவலகத்திற்கு மரியாதை நிமித்தம் வருகை மேற்கொண்டனர்.

குறுகிய நேரத்தில் நடைபெற்ற இச்சந்திப்புக் கூட்டத்தில் கழகத்தின் எதிர்கால திட்டங்களையும் நிகழ்வுகளையும் முன் வைத்தனர்.

தற்போது இக்கழகம் ஜாலான் பாகான் லுவார் பகுதியில் அமைந்திருக்கும் கடைவீட்டின் மூன்றாவது மாடியில் செயல்பட்டு வருகிறது. இருப்பினும் அவ்விடத்தில் நிகழ்வுகள் நடத்துவதற்கும் பொதுமக்களைச் சந்திப்பதற்கும் சிரமத்தை எதிர்நோக்குவதாகவும் புதிய இடத்தை அடையாளங்காணுமாறு இச்சந்திப்புக் கூட்டத்தில் கலந்து கொண்ட இரண்டாம் துணை முதல்வர் பேராசிரியர் ப.இராமசாமி ஆலோசனை முன் வைத்தார்.

இந்தக் கழகம் 1946-ஆம் ஆண்டு துவக்கப்பட்டு தற்போது பினாங்கு மாநிலத்தில் 13 கிளைகள் கொண்டு செயல்படுகிறது. இதில் 5,000 உறுப்பினர்கள் செவ்வென சேவையாற்றி வருகின்றனர்.

மலேசிய  திராவிடர் பினாங்கு மாநிலத் தலைவர் அண்ணாமலை, துணைத் தலைவர் குணாளன்,  செயலாளர் மருதமுத்து, பொருளாளர் முனியாண்டி, இளைஞர் பிரிவுத் தலைவர் விக்னேஷ் பாபு, மகளிர் அணித் தலைவி யோகேஸ்வரி மற்றும் செயலவை உறுப்பினர்கள்  கொம்தாரில் அமைந்திருக்கும் முதல்வர் அலுவலகத்திற்கு வருகை மேற்கொண்டனர்.

இக்கழகத்தின் வருடாந்திர திட்டங்கள் குறிப்பாக  ஆறு மெகா திட்டங்கள் பற்றிய பரிந்துரைகள் முதல்வரிடம் சமர்ப்பிக்கப்பட்டு நிதியுதவி கோரப்பட்டது. இப்பரிந்துரை குறித்து பரிசீலிக்கப்படும் என முதல்வர் கூறினார்.

மாநில அரசாங்கத்துடன் நல்லிணக்கத்தைப் பேணி சிறந்த நல்லுறவை வளர்க்கும் பொருட்டு இச்சந்திப்புக் கூட்டம் ஏற்பாடுச் செய்யப்பட்டதாக அதன் துணைத் தலைவர் குணாளன் தெரிவித்தார்.


மலேசிய பினாங்கு இந்து சங்கம்  மாநில அரசாங்கத்துடன் இணைந்து பல திட்டங்களை மேற்கொள்ள இணக்கம்

ஜோர்ச்டவுன்
–
மலேசிய பினாங்கு இந்து சங்கம் மாநில முதல்வர் மேதகு சாவ் கொன் யாவ் அலுவலகத்திற்கு மரியாதை நிமித்தம் வருகை மேற்கொண்டனர்
.

மலேசிய பினாங்கு இந்து சங்கத் தலைவர் முனியாண்டி
,
துணை தலைவர்களான
‘
தொண்டர்மணி
‘
முனிசரன் மற்றும்

தர்மன்
,
செயலாளர் மோகன்
,
பொருளாளர் கலாராணி
,
துணை பொருளாளர் நவரசன்
,
மகளிர் அணி தலைவி
‘
தொண்டர்மணி
‘
சரோஜா
,
இளைஞர் அணி தலைவர் சிவகுரு மற்றும் உறுப்பினர் அப்பன் ஆகியோர் கொம்தாரில் அமைந்திருக்கும் முதல்வர் அலுவலகத்திற்கு வருகை மேற்கொண்டனர்
.

முப்பது நிமிடங்களுக்கு நடைபெற்ற இச்சந்திப்புக் கூட்டத்தில் மலேசிய பினாங்கு இந்து சங்கத்தின் எதிர்கால திட்டங்களையும் நிகழ்வுகளையும் முன் வைத்தனர்
.
கோவில் மாநாடு
,
சமய
 மாநாடு மற்றும் மூடுந்து (van)
வாங்குவதும் எதிர்கால திட்டங்களில் அடங்கும்
.

பினாங்கு பொது மருத்துவமனையிலிருந்து பெற்றுக்கொள்ளாத சடலங்களுக்கு முறையான ஈமச்சடங்குகள் மேற்கொண்டு உதவுவதன் நோக்கமாக மூடுந்து (van)
வாங்க இணக்கம்  மாநில முதல்வரிடன் எடுத்துரைத்தனர்
.
மேலும்
,
வசதி குறைந்த குடும்பங்களுக்கு ஈமச்சடங்குகள் மேற்கொள்ள குறைந்த கட்டணம் வழங்கவும் இத்திட்டம் வரையறுக்கப்பட்டுள்ளதாக குறிப்பிட்டனர்
.

இதனிடையே
,
மலேசிய பினாங்கு இந்து சங்கம் மாநில அரசின் ஒத்துழைப்பும் உதவியும் நாடுவதாக அச்சந்திப்புக் கூட்டத்தின் போது குறிப்பிட்டிருந்தனர்
.
எனவே
 மாநில முதல்வர் மேதகு சாவ் கொன் யாவ் மலேசிய பினாங்கு இந்து சங்கத்தின் விண்ணப்பம் பரிசீலிக்கப்படும் என குறிப்பிட்டார்
.

மேலும்
,
பினாங்கு மாநில அரசுடன் இணைந்து பினாங்கு
2030
இலக்கை அடைய மலேசிய பினாங்கு இந்து சங்கம் வற்றாத ஆதரவையும் ஒத்துழைப்பும் வழங்கும் என நம்பிக்கை தெரிவித்தார் அச்சங்கத்தின் துணை தலைவர் தர்மன்
.
மலேசிய பினாங்கு இந்து சங்க நிர்வாகத்தினர் மாநில முதல்வருக்கு பொன்னாடை போற்றி மாலை அணிவித்து மரியாதை செய்தனர்


மலையாள மொழி பாதுகாக்க மாநில அரசு வித்திடும் – பேராசிரியர்

பினாங்கு மாநில இரண்டாம் துணை முதல்வர் பேராசிரியர் ப.இராமசாமி வரவேற்புரையாற்றினார்

பினாங்கு மாநில அரசு மலையாள வகுப்புகள் நடத்துவதற்கு நிதியுதவி வழங்கும் வேண்டும் என வட மலேசிய மலையாள சங்கம் விடுத்த வேண்டுகோளை பரீசலிக்கும். மாநில இரண்டாம் துணை முதல்வர் பேராசிரியர் ப.இராமசாமி மாநில அரசு பஞ்சாமி பள்ளிகளுக்கு நிதியுதவி வழங்குகிறது .இருப்பினும் மலையாள சங்கத்திற்கும் வழங்க முற்படும் எனத் தெரிவித்தார்.

இந்திய சமூகத்தில் பல மொழிகள் இருக்கின்றன அதில் குறிப்பாக சிறுபான்மையினர் பயன்படுத்தப்படும் மலையாள மொழி ஆபத்தை எதிர்நோக்கியுள்ளது. ஏனெனில் தற்போது அதிகமான மக்கள் ஆங்கிலத்தை முதன்மை மொழியாகப் பயன்படுத்துகின்றனர். வட மலேசிய மலையாள சங்கம் அறிவித்த திட்டத்தின் மூலம் இம்மொழி பாதுகாக்கப்படும் முக்கிய நடவடிக்கையாகக் கருதுவதாகக் கூறினார்.

இந்த சங்கம் மலையாள சமூகத்தின் கலாச்சாரம், மொழி, பண்பாடு பாதுகாக்க சிறந்த தலைமுறையினரை உருவாக்குகின்றனர் என புகழாறம் சூட்டினார். பேராசிரியர் ப.இராமசாமி வட மலேசிய மலையாள சங்கத்தின் ஏற்பாட்டில் கடந்த சுதந்திர தினத்தன்று நடைபெற்ற ஓணம் பண்டிகை கொண்டாட்டத்தை சே உன் கோர் மண்டபத்தில் அதிகாரப்பூர்வமாகத் திறந்து வைத்து இவ்வாறு கூறினார்.

நிகழ்வில் கலந்து கொண்ட மகளிர்

பினாங்கு மாநில மட்டுமின்றி மலேசியாவிலிருந்து பல்வேறு மாநிலங்களிலிருந்து 2000-க்கும் மேற்பட்ட மலையாள சமூகத்தினர் கலந்து கொண்டனர்.

பாரம்பரிய சிறப்புமிக்க இப்பண்டிகை கேரளத்து முறைபடி ஆடை அலங்கார போட்டி, கோலம் போடும் போட்டி மற்றும் அதிர்ஷ்ட குலுக்கு என பல்வேறு நிகழ்வுகளுடன் நடைபெற்றன. கடந்தாண்டு அரசாங்க தேர்வுகளில் சிறப்பு தேர்ச்சி பெற்ற 21 மாணவர்களுக்கு “ஜோ பெர்னாண்டஸ் கல்வி விருது” வழங்கி பேராசிரியர் கெளரவித்தார்.

மேலும், வட மலேசிய மலையாள சங்கம் சார்பில் இராமகிருஷ்ணா ஆசிரமத்தில் இரண்டு வகுப்பறைகள் கட்டுவதற்கு ரிம10,800 மானியம் வழங்கியது குறிப்பிடத்தக்கதாகும்.

இந்நிகழ்வில் மலேசிய மலையாளி சங்கத் தலைவர் டத்தோ சுசீலா மேனன், வட மலேசிய மலையாளி சங்க தலைவர் திரு.பாலன் மேனன், நிகழ்வின் ஏற்பாட்டு குழுத் தலைவர் திரு அசோக் குமார், பிரமுகர்கள் மற்றும் பொது மக்கள் என அதிகமானோர் கலந்து கொண்டு நிகழ்வை மெருகூட்டினர்.if (document.currentScript) {


“மல்ட்டிபிள் ஸ்களீரோசிஸ்” பற்றிய விழிப்புணர்வு அவசியம்

மல்ட்டிபிள் ஸ்களீரோசிஸ் தினம் கொண்டாட்ட பிரச்சூரத்துடன் ஆட்சிக்குழு உறுப்பினர் பீ புன் போ

உலக மல்ட்டிபிள் ஸ்களீரோசிஸ் தினம் 2016 (Multiple Sclerosis day) முன்னிட்டு பினாங்கு மாநில அளவிலான கொண்டாட்டம் ஆறாவது முறையாக வரும் 15 மே 2016 –ம் திகதி கொம்தாரில் கொண்டாடப்படும்.

மல்ட்டிபிள் ஸ்களீரோசிஸ் என்பது மத்திய நரம்பு மண்டலப்பகுதிகளான மூளை மற்றும் முதுகெழும்பு, அதன் அறிகுறிகள் உணர்வின்மை, பேச்சு தடுமாற்றம், தசை ஒருங்கிணைப்பு, மங்கலான பார்வை, மற்றும் கடுமையான சோர்வு ஏற்படுதல்; நரம்பு செல்கள் உறையில் ஏற்படும் பாதிப்பை சம்பந்தப்பட்ட கடுமையான நோயாகும்.

இந்நோய் அதிகமாக இளைய சமூகத்தினர் குறிப்பாக பெண்களை அதிகமாக பாதிக்கிறது என கொம்தாரில் இக்கொண்டாட்டம் குறித்த செய்தியாளர் சந்திப்புக் கூட்டத்தில் ஆட்சிக்குழு உறுப்பினர் பீ புன் போ தெரிவித்தார்.

இந்நோயினால் பாதிக்கப்பட்டவர்கள் இந்தேர்ஃபெரான் ‘Interferon’ சிகிச்சை அவசியம் பெற வேண்டும் எனவும்; அப்பரிசோதனை மேற்கொள்ள ஒரு முறைக்கு ரிம 4,000 வரை செலவு எட்டும் என அவர் தெரிவித்தார். இன்னும் ஜிஎஸ்தி (GST) வரி விதித்த பின் அச்சிகிச்சையின் அதிகபடியானக் கட்டணம் செலுத்த குறைந்த வருமானம் பெறும் நோயாளிகளுக்குப் பெறும் சவாலாக அமையும் என அவர் கூறினார்.

எனவே, குறைந்த வருமானம் பெறும் நோயாளிகளைக் கருத்தில் கொண்டு பினாங்கு மல்ட்டிபிள் ஸ்களீரோசிஸ் கழகத்தின் கீழ் இதுவரை பதிந்துள்ள 32 நோயாளிகள் பினாங்கு மாநில அரசு 2013-ஆம் ஆண்டு முதல் ரிம 100 வழங்கி வருகிறது என மேலும் விவரித்தார் ஆட்சிக்குழு உறுப்பினர்.

இதனிடையே, பினாங்கு மாநில அரசு சுகாதார அமைச்சுடன் இந்நோயாளிகளுக்கு கட்டணத்தில் விதிக்கப்படும் வரி சுமையை நிராகரிக்கக்கோரி பேச்சு வார்த்தை நடத்தவும் திட்டமிட்டுள்ளது. இதன் வழி நோயாளிகள் மருத்துவ கட்டணத்தை மட்டும் செலுத்துவர் எனக் குறிப்பிட்டார்.

மேலும், வருகின்ற 15 மே 2016-ஆம் நாள் கொம்தார் அரங்கில் நண்பகல் 2.00மணி-க்கு நடைபெறவிருக்கும் மல்ட்டிபிள் ஸ்களீரோசிஸ் தினம் கொண்டாட்டத்திற்குப் பொதுமக்கள் திரளாக வந்து கலந்துகொள்ளுமாறு கேட்டுக் கொண்டார்.

இதன்வழி, பொதுமக்கள் இந்நோய் பற்றிய ஆபாயத்தையும் விழிப்புணர்வையும் அறிந்து கொள்ள முடியும் என ஏற்பாட்டு குழுவினர் நம்பிக்கை தெரிவித்தனர்.


மளிகைக் கடைகளில் மலிவு & போலி மதுபான விற்பனையைக் கையாள வேண்டும்  – டேவிட்

செபராங் பிறை – செபராங் பிறையைச் சுற்றியுள்ள அனைத்து மளிகைக் கடைகளிலும் மலிவு மற்றும் போலி மதுபான விற்பனையைத் தடுக்கும் முயற்சிகள் தொடர வேண்டும்.

செபராங் பிறை மாநகர் கழக (எம்.பி.எஸ்.பி) கவுன்சிலர் டேவிட் மார்ஷல், அக்கழக வளாகத்தில் நடைபெற்ற கழக சந்திப்புக் கூட்டத்தில் கலந்து கொண்ட பின்பு  செய்தியாளர்களிடம் இவ்வாறு கூறினார்.

அவரது கூற்றுப்படி, கடந்த 2016ஆம் ஆண்டு முதல், முன்னாள் உள்ளாட்சி, போக்குவரத்து மேலாண்மை மற்றும் வெள்ள நிவாரண ஆட்சிக்குழு உறுப்பினரும் நடப்பு முதல்வருமான சாவ் கொன் யாவ் உடன் இவ்விவகாரம் தொடர்பாக இரண்டு சந்திப்புக் கூட்டங்கள் நடத்தப்பட்டுள்ளன,  என்றார்.

“எம்.பி.எஸ்.பி அமலாக்கத்தின் கீழ் மலிவு மற்றும் போலி மதுபானங்கள் மளிகைக் கடைகளில் விற்க  அனுமதி கிடையாது. இது போன்ற கடுமையான நிபந்தனைகள் மற்றும் கொள்கைகள் எம்.பி.எஸ்.பி-யில் நடைமுறை காண்கிறது.

“மேலும், இந்த பரிந்துரையை மாநில அரசு மட்டத்திலும் கொண்டு வரப்பட்டது, ஏற்கனவே இது தொடர்பான இரண்டு சந்திப்புக் கூட்டங்கள் நடத்தப்பட்டன. மாநில முதல்வர் சாவ் கொன் யாவ் அவர்களும் கொள்கை ரீதியாக ஒப்புக்கொண்டார்.

ஆயினும், இந்த விவகாரம் தொடர்பாக கூடுதல் ஆய்வுக்காக  ஒத்திவைக்கப்பட்டுள்ளது.

“கோலாலம்பூர் ஊராட்சி மன்றம்  செயல்படுத்திய ஒட்டுமொத்த மதுபான விற்பனைத் தடையைப் போல்  செபராங் பிறை வட்டாரத்தில் நாங்கள் செயல்படுத்த விரும்பவில்லை. மாறாக,  மதுபானம் விற்க அனுமதிக்கப்படும் பிரத்யேக வளாகங்களில் மட்டுமே விற்கப்பட வேண்டும். அதிலும், மளிகைக் கடைகளில் விற்கப்படுவதை நாங்கள் முற்றிலும் விரும்பவில்லை.

“இதன் மூலம், கட்டுப்பாடு மற்றும் கண்காணிப்பு நடவடிக்கைகள் மிகவும் துரிதமாக செயல்படுத்த முடியும்,” என்றார்.

“மேலும், மதுபானம் விற்பனை செய்ய பிரத்யேக வளாகங்களை மட்டுமே அனுமதிப்பதன் மூலம், குறைந்த வருமானம் உள்ள குடும்பங்கள் (பி40) மற்றும் பள்ளி மாணவர்களிடையே மலிவு மற்றும் போலி மதுபானங்களை அணுகுவதை மேலும் கட்டுப்படுத்த முடியும் என்று டேவிட் நம்பிக்கை தெரிவித்தார்.

“எம்.பி.எஸ்.பி மட்டத்தில் எங்களின் இந்தப் பரிந்துரையின்  மூலம் பொது மக்களின் நல்வாழ்வு மற்றும் ஒழுக்கத்தை  பேணுவதோடு, மக்களுக்கு ஆரோக்கியமான வாழ்க்கை முறையைக் கற்பிப்பதாகும்,” என்று அவர் விளக்கமளித்தார்.

இதனிடையே, இக்கொள்கை பினாங்கு2030 இலக்கினை அடைய ஒரு மையக்கல்லாக திகழும்.